Gamescope (Magyar) - ArchWiki

Jump to content

# Gamescope (Magyar)

From ArchWiki
Fordítás állapota: Ez az oldal az angol Gamescope című oldal magyar nyelvre lefordított változata. Utolsó fordítás dátuma: 2026.01.14. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Steam (Magyar)
- Gaming (Magyar)

A Gamescope egy mikrokompozitor, amelyet a Valve fejlesztett, és a Steam Deck készülékeken használatos. Célja egy olyan izolált kompozitor biztosítása, amelyet kifejezetten játékhoz szabtak, és számos játékközpontú funkciót támogat, például:

- Felbontások hamisítása.
- Felskálázás AMD FidelityFX™ Super Resolution vagy NVIDIA Image Scaling használatával.
- Képkockasebesség korlátozása.

Mikrokompozitorként úgy lett kialakítva, hogy beágyazott munkamenetként fusson a meglévő asztali környezet tetején, bár lehetőség van arra is, hogy beágyazott kompozitorként lehessen használni.

## Telepítés

A Gamescope a gamescope szoftvercsomaggal telepíthető. Emellett létezik a gamescope-plusAUR[Hibás hivatkozás: package not found] szoftvercsomag is, amely további javításokat tartalmaz, amely javítások nem szerepelnek a fő kiadásban.

### Követelmények

- AMD: Mesa 20.3 vagy újabb.
- Intel: Mesa 21.2 vagy újabb.
- NVIDIA: 515.43.04 vagy újabb verziójú szabadalmazott illesztőprogram, valamint az `nvidia_drm.modeset=1` kernelparaméter.

## Használat

A Gamescope számos lehetőséget kínál. Túl sok lehetőséget kínál ahhoz, hogy itt mindent bemutassunk. A teljes lista megtekintéséhez parancssorban használja a `gamescope --help` parancsot.

### Kijelzőkezelőből

Tekintse meg a Steam#Big Picture Mode egy kijelzőkezelőből című leírást.

### Asztali munkamenetből

A következő parancs a supertuxkart nevű játék futtatását indítja el a Gamescope segítségével, és 1920x1080 nagyságú felbontást kényszerít ki 60 FPS sebességgel:

    $ gamescope -W 1920 -H 1080 -r 60 -- supertuxkart

### Steam kliensalkalmazásból

Amennyiben a következőket hozzáadja a játékindítási beállításokhoz, akkor a Gamescope segítségével Ön futtathatja a játékokat a Steam kliensalkalmazásban:

    gamescope -- %command%

Megjegyzés Még mindig szükség van arra, hogy Ön beállítsa a jelölőzászlókat, például a felbontást, FPS értéket, stb., amikor a Steam kliensalkalmazásban indítja el a játékot, különben a Gamescope hibás felbontással fog elindulni. Ezt ugyanúgy megteheti a parancssorból is például.

    gamescope -W 1920 -H 1080 -r 60 -- %command%

### Wine szoftverből

Wine alatt a Gamescope használatával történő szoftverek futtatásához, egyszerűen fűzze hozzá a wine parancsot, majd az indítandó végrehajtható fájlt.

    $ gamescope -W 1920 -H 1080 -r 60 -- wine supertuxkart.exe

Szinte minden népszerű Wine-kezelő, mint például Lutris, Bottles és PlayOnLinux, támogatja a Gamescope mikrokompozitort. Használatuk olyan egyszerű, mint a kívánt Gamescope szoftvercsomag telepítése és a Use Gamescope (vagy hasonló) opció bejelölése.

Megjegyzés A Wine-kezelők általában grafikus felületet is kínálnak az alapvető Gamescope beállítások kezeléséhez, ami általában a legegyszerűbb módja a Gamescope használatának.

### From Flatpak

Ön a Gamescope mikrokompozitort használhatja Flatpak verziójú Wine-kezelőkből és Steam kliensalkalmazásból is, ugyanúgy, mintha azt egy szoftvercsomag-telepítés esetén használná. Ehhez azonban először telepítenie kell a Gamescope mikrokompozitort a Flathub szoftvercsomag-tárolójából a következő paranccsal:

    $ flatpak install gamescope

### Felskálázás

A `-F fsr` és a `-F nis` kapcsolók használhatóak a játékok felskálázására az AMD FidelityFX™ Super Resolution 1.0 (FSR), illetve az NVIDIA Image Scaling v1.0.3 (NIS) segítségével. Ön használhatja továbbá a `-S integer` opciót egész számú felskálázáshoz, vagy a `-S stretch` opciót nyújtott skálázáshoz.

Egy 720p játékot 1440p felbontásra felskálázni FSR használatával:

    $ gamescope -h 720 -H 1440 -F fsr -- supertuxkart

Egy játékot 1080p belső felbontáson futtatni, de 4K felbontásban megjeleníteni NIS használatával:

    $ gamescope -w 1920 -h 1080 -W 3840 -H 2160 -F nis -- supertuxkart

Az alacsony felbontású játékok teljes képernyőn általában alapértelmezetten lineáris szűrést használnak, és néha elnyújtva jelennek meg. Ez különösen feltűnő a klasszikus JRPG játékoknál. Pixelhatás eléréséhez és a képarány megtartásához:

    $ gamescope -F nearest -S fit -- tecnoballz

A szűrők módosíthatóak a játék futása közben:

- `Super+n` - Legközelebbi szűrés váltása.
- `Super+u` - FSR felskálázás váltása.
- `Super+y` - NIS felskálázás váltása.
- `Super+o` - FSR élesség növelése eggyel.
- `Super+i` - FSR élesség csökkentése eggyel.

### HDR támogatás

Gamescope szükséges a HDR10 támogatáshoz játék közben. Ennek a funkciónak a használatához Önnek a Gamescope munkamenetet a `--hdr-enabled` kapcsolóval kell elindítania.

Megjegyzés A HDR támogatás Linuxon még gyerekcipőben jár, és számos korlátozással rendelkezik. Részletekért tekintse meg a HDR képernyő támogatás című leírást.

### Wayland támogatás

A Gamescope alapértelmezetten nem támogatja a Wayland klienseket. A Wayland kliensek támogatásának engedélyezéséhez adja hozzá a `--expose-wayland` kapcsolót a Gamescope paramétereihez.

### SDR színtartomány szélessége

A SteamOS 3.5.5 óta a Valve megváltoztatta az alapértelmezett színmegjelenítést a Steam Deck LCD kijelzőjén. A hatást a Gamescope segítségével érik el az SDR tartalom színtartományának "szélességének" módosításával, ami az állítástól függően melegebb és élénkebb színmegjelenést eredményezhet.

Egy Steam játék játékindítási beállításaiban egyszerűen adja hozzá a `--sdr-gamut-wideness` paramétert, majd egy 0 és 1 közötti értéket:

    gamescope --sdr-gamut-wideness 1 -- %command%

### Mangoapp

Nem támogatott a hagyományos MangoHud használata a gamescope mikrokompozitorral. Ehelyett a gamescope mikrokompozitor `--mangoapp` argumentumát kell használni. Ez az argumentum lehetővé teszi, hogy a MangoHud a gamescope mikrokompozitor fölött fusson, ne pedig a mögöttes alkalmazás fölött. Bizonyos MangoHud beállítások, például az FSR vagy HDR státusz megjelenítése, megkövetelik a mangoapp használatát a gamescope mikrokompozitorral együtt ahhoz, hogy működjenek.

### Változó képfrissítési sebesség

Amennyiben az Ön képernyője támogatja, akkor engedélyezze a változó képfrissítési sebességet a `--adaptive-sync` kapcsoló megadásával.

## Tippek és trükkök

### Gamescope kimenetének rögzítése

A Gamescope egy videócsomópontot tesz elérhetővé a PipeWire multimédiás keretrendszerben a felvételezés érdekében. Ezt a csomópontot Ön rögzítheti a GStreamer segítségével.

    $ gst-launch-1.0 --eos-on-shutdown pipewiresrc do-timestamp=true target-object=gamescope ! vaapih264enc ! h264parse ! mux. pulsesrc do-timestamp=true device="Recording_$(pactl get-default-sink).monitor" ! opusenc ! mux. matroskamux name=mux ! filesink location=recording.mkv

## Hibaelhárítás

### Nem viselkedik megfelelően a kurzor

Ha az alkalmazás nem rögzíti a kurzort, például a kamera mozgásának korlátozása vagy a menüből való eltűnés miatt, akkor használja a `--force-grab-cursor` opciót. Néhány proton/wine játék igényli ezt a kerülőmegoldást.

### Gyenge teljesítményt eredményez a teljes képernyős nézetre történő átváltás

Ez egy ismert hiba a Gamescope teljes képernyős gyorsbillentyűjének `Meta+f` használatakor. Ha Ön találkozik ezzel a problémával, akkor ez megkerülhető a teljes képernyős jelző `-f` használatával a játék indításakor.

### Gamescope prioritásának beállítása

Egy másik ismert oka a gyenge teljesítménynek és/vagy akadozásnak az, hogy a Gamescope prioritása nincs megfelelően beállítva. Erről Ön akkor győződhet meg, amikor a Gamescope futása közben ilyen hibát lát a parancssorban:

    No CAP_SYS_NICE, falling back to regular-priority compute and threads.
    Performance will be affected.

A következő parancs ki fogja javítani a hibát:

    # setcap 'CAP_SYS_NICE=eip' $(which gamescope)

Figyelmeztetés

  - Ennek a parancsnak a használata miatt bizonyos vulkan környezeti változók figyelmen kívül maradnak: Például amikor Ön megadja a GPU hardvert, amelyet a Gamescope használjon, a `MESA_VK_DEVICE_SELECT` beállításával. Részleteket itt tekintheti meg. Ön használhatja az ananicyAUR szoftvercsomagot vagy hasonlót ennek a korlátozásnak a megkerülésére.
  - Ennek a parancsnak a használata ismerten megakadályozza a Steam In-Game Overlay működését, ami különösen problémás lehet olyan játékoknál, amelyeknél az In-Game Overlay használata szükséges a többjátékos funkciók eléréséhez.

### Nem jelenik meg az ablak Flatpak alatt NVIDIA kártyát használva

Ez azért van, mert a Flatpak Gamescope nem tud hozzáférni az NVIDIA DRM GBM backendhez. Ez egyszerűen megoldható egy környezeti változó beállításával a következő parancs segítségével:

    $ flatpak override --env=GBM_BACKENDS_PATH=/usr/lib/x86_64-linux-gnu/GL/nvidia-XXX-YY-ZZ/extra/gbm szoftvercsomag azonosítója

Ahol `szoftvercsomag azonosítója` a Gamescope Flatpak szoftvercsomag azonosítója vagy annak az alkalmazásnak az azonosítója, amellyel Ön a Gamescope mikrokompozitort használni szeretné, például Bottles. Cserélje le a `nvidia-XXX-YY-ZZ` értéket az aktuálisan telepített NVIDIA illesztőprogram verziójára. Flatpak környezetben ez a következő paranccsal lekérdezhető:

    $ flatpak run --command=ls szoftvercsomag azonosítója /usr/lib/x86_64-linux-gnu/GL

Ahol a `szoftvercsomag azonosítója` bármely Flatpak szoftvercsomag azonosító. Vegye figyelembe, hogy a könyvtár csak Flatpak környezetben létezik.

Megjegyzés

This article or section needs expansion.

Reason: Ez a lépés valószínűleg automatizálható egy automatikus pacman műveletindító által. (Discuss in Talk:Gamescope (Magyar))

A parancsot Önnek mindenképpen újra kell futtatni, és ennek megfelelően módosítania kell minden egyes illesztőprogram-frissítésnél.

### Képhiba az Intel grafikuskártyák esetében

Ha a gamescope hibás képszíneket jelenít meg Intel grafikuskártyákon, akkor a veszteségmentes színkompresszió kikapcsolása kerülőmegoldás lehet, a megnövekedett memória-sávszélesség használatának árán. [1] A kikapcsoláshoz adja át az `INTEL_DEBUG=noccs` környezeti változót.

### Akadozik a VRR amikor a HDR engedélyezve van

Ha a VRR és a HDR önállóan működik, de a képkockasebesség instabil, amikor mindkettő engedélyezve van, akkor előfordulhat, hogy a hosszú HDR-kompozitálási idők okoznak problémát. Tekintse meg ezt a linket: https://github.com/ValveSoftware/gamescope/issues/1006. Ez csak a Gamescope beágyazott módban történő használatára vonatkozik, és nem akkor, amikor a Gamescope mikrokompozitort egy meglévő Wayland-mnukameneten vagy X-munkameneten belül használja.

Amikor AMD grafikuskártya van használva, ezt a problémát meg lehet oldani az "kísérleti AMD színkezelés" alkalmazásával, amely hardveres síkokat használ a végső kép kompozitálásához. Ehhez kétféle beállítás egyikére van szükség:

#### Steam Deck kernel

- A Steam Deck Linux kernel linux-neptune-65AUR vagy egy olyan kernel, amely a Steam Deck színkezelési javítással van felépítve a forráskódból.
- gamescope

#### Linux kernel, amelyben a kísérleti AMD színkezelés engedélyezve van

Linux 6.8 vagy újabb, amelyet `KCFLAGS` beállítással fordítottak le binárisra a forráskódból, beleértve a `-DAMD_PRIVATE_COLOR` opciót, például linux-amd-colorAUR.

### Akadozást okoznak a nagy lekérdezési gyakoriságú egerek

Egy nagy lekérdezési gyakoriságú egér (megfigyelve 4000 Hz frekvenciánál) mozgatása a játékképernyőn akadozást vagy átmeneti fagyást okozhat [2]. Alacsonyabb, például 1000 Hz frekvenciájú lekérdezési gyakoriság beállítása megkerülheti ezt a problémát.

### Swapchain hibák

A swapchain hibák gyakori oka, hogy helytelenül próbálja a mangohud-ot használni a mangoapp helyett. Tekintse meg a Mangoapp szakaszt fentebb a #Használat című fejezetben.

### Steam kliensalkalmazásból történő Gamescope indításkor körülbelül 24 perc után akadozás jelentkezhet (Gamescope Lag Bomb)

Amennyiben Ön a Steam kliensalkalmazásból indított gamescope használata után körülbelül 24 perc elteltével erős akadozást tapasztal, akkor ezt kijavíthatja úgy, hogy engedélyezi a Steam Overlay `-e` opciót a Steam kliensalkalmazásban, vagy felülírja az `LD_PRELOAD` környezeti változót üres értékkel. Például:

    $ LD_PRELOAD="" gamescope -- %command%

Ez azonban letiltja a Steam Overlay használatának lehetőségét és minden további Steam funkciót. Ezek közül az egyik a játékfelvétel. A játéktól függően előfordulhat, hogy Ön vissza tudja állítani a Steam funkcióit azzal, hogy megkerüli a gamescope alatt futó `LD_PRELOAD` környezeti változót, és ehelyett közvetlenül a kívánt parancshoz adja át környezeti változóként. Például:

    $ gamescope -- env LD_PRELOAD="$LD_PRELOAD" %command%

A fenti eljárások jól működnek azoknál a játékoknál, amelyek nem tartalmaznak másodlagos játékindítót (Rockstar, EA, stb.).

Tekintse meg a ValveSoftware/gamescope#163 leírást.

### Ha a Gamescope nem teljes képernyős módban van elindítva, akkor a játékok összeomlanak indításkor

Számos hibajelentés jelezte, hogy bizonyos számítógépes rendszereken egyes játékok összeomlanak, ha a Gamescope nem teljes képernyős módban van elindítva, és a jelenlegi kerülőmegoldás az, hogy a `--fullscreen` opciót hozzáadja az indítási beállításokhoz. Ez azonban problémákhoz vezethet, amikor a kamera a játékokban végtelenül forgatható, mivel az egérkurzor rögzítése nem történik meg megfelelően (Részletekért tekintse meg a #Nem viselkedik megfelelően a kurzor című szakaszt). Ezért ajánlott a `--force-grab-cursor` használata ezzel a javítással együtt.

### Gyorsan váltakozó framebuffer az OpenGL/32 bites játékoknál NVidia kártyával

Részletekért tekintse meg a ValveSoftware/gamescope#495 jelentést. Az okok nincsenek megerősítve, és eddig nincsenek felsorolva javítások.

## További olvasnivaló a témában

- Gamescope Github weboldala
- Gamescope a Steamtinkerlaunch Github Wiki weboldalon

Categories:

- Wayland compositors (Magyar)
- Gaming (Magyar)

Hidden categories:

- Pages with broken package links
- Pages or sections flagged with Template:Expansion

Gamescope (Magyar)
Add topic