Arch User Repository (Magyar) - ArchWiki

Jump to content

# Arch User Repository (Magyar)

From ArchWiki
Fordítás állapota: Ez az oldal az angol Arch User Repository című oldal magyar nyelvre lefordított változata. Utolsó fordítás dátuma: 2026.05.31. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- AUR Cleanup Day (Magyar)
- AUR helpers (Magyar)
- AUR submission guidelines (Magyar)
- Aurweb RPC interface (Magyar)
- Creating packages (Magyar)
- Official repositories (Magyar)
- Package Maintainer guidelines (Magyar)
- Unofficial user repositories (Magyar)
- .SRCINFO (Magyar)

Az Arch User Repository (AUR) egy közösség által fenntartott szoftvercsomag-tároló az Arch Linux felhasználói számára. Olyan szoftvercsomag-leírásokat (PKGBUILD szkriptfájlokat) tartalmaz, amelyek lehetővé teszik egy szoftvercsomag forráskódból történő lefordítását a makepkg segédprogram segítségével, majd az említett szkriptfájlok lehetővé teszik a lefordított szoftvercsomag számítógépre történő feltelepítését a pacman szoftvercsomag-kezelő segédprogramot felhasználva. Az AUR azért jött létre, hogy rendszerezze és megossza a közösség új szoftvercsomagjait, valamint, hogy elősegítse a népszerű szoftvercsomagok bekerülését az extra szoftvercsomag-tárolóba. Ez a dokumentum azt ismerteti, hogy miként férhetnek hozzá a felhasználók az AUR szoftvercsomag-tárolóhoz, és hogyan használhatják azt.

Jelentős számú új szoftvercsomag, amely bekerül a hivatalos szoftvercsomag-tárolókba, kezdetben az AUR szoftvercsomag-tárolóban szokott megjelenni. Az AUR szoftvercsomag-tárolóban a felhasználók hozzájárulhatnak saját szoftvercsomag összeállításaikkal (`PKGBUILD` és kapcsolódó fájlok). Az AUR közössége szavazhat az AUR szoftvercsomag-tárolóban található szoftvercsomagokra. Ha egy szoftvercsomag kellően népszerűvé válik, akkor bekerülhet az extra szoftvercsomag-tárolóba (feltéve, hogy kompatibilis licenccel rendelkezik és megfelelő csomagolási technikát alkalmaz), amely közvetlenül elérhető a pacman vagy az Arch build system segítségével.

Figyelmeztetés Az AUR szoftvercsomagok felhasználók által készített tartalmak. Ezek a `PKGBUILD` szkriptfájlok egyáltalán nem minősülnek hivatalosnak, és nem estek át alapos ellenőrzésen. A fájlok használata a felhasználó saját felelősségére történik.
Megjegyzés Amennyiben Ön használni kívánja az AUR szoftvercsomag-tárolót, akkor erősen ajánlott követni az aur-general Arch levelezőlistát, amelyet korábban biztonsági figyelmeztetések közzétételére használtak. [1] [2]

## Első lépések

A felhasználók `PKGBUILD` szkriptfájlokat kereshetnek és tölthetnek le az AUR webes interfész segítségével. Ezeket a `PKGBUILD` szkriptfájlokat a makepkg segédprogram segítségével a számítógépre feltelepíthető szoftvercsomagokká lehet forráskódból lefordítani, majd az elkészült szoftvercsomagokat a pacman segédprogrammal fel lehet telepíteni a számítógépre.

- Győződjön meg arról, hogy a base-devel szoftvercsomag valóban fel van telepítve a számítógépre.
- Tekintse át a #Gyakran ismételt kérdések című részt a leggyakoribb kérdések válaszaiért.
- A szoftvercsomagok AUR szoftvercsomag-tárolóból történő létrehozatala előtt érdemes lehet a `/etc/makepkg.conf` beállításfájlt módosítani, ezáltal a rendszerhez optimalizálva a szoftvercsomaglétrehozási folyamatot. Jelentős javulás érhető el a szoftvercsomaglétrehozási időkben többmagos processzorral rendelkező rendszereken a `MAKEFLAGS` változó beállításával. Továbbá, jelentős javulás érhető el több mag használatával a fájltömörítéshez, vagy más fájltömörítési algoritmus alkalmazásával. A felhasználók hardverspecifikus fordítóoptimalizációkat is engedélyezhetnek a `CFLAGS` változó segítségével. További információért tekintse meg a makepkg#Optimalizálás című leírást.

Amennyiben Ön beállította az AUR SSH hitelesítést, akkor az AUR szoftvercsomag-tárolóval SSH protokollon keresztül is lehet kommunikálni: Írja be az `ssh aur@aur.archlinux.org help` parancsot az elérhető parancsok listájáért.

## Szoftvercsomagok feltelepítése a számítógépre és a szoftvercsomagok frissítése

Az AUR szoftvercsomag-tárolóból viszonylag egyszerű folyamat szoftvercsomagokat feltelepíteni a számítógépre:

1. Szerezze be a szoftvercsomag létrehozásához szükséges létrehozófájlokat (beleértve a `PKGBUILD` szkriptfájlt is), valamint más szükséges fájlokat is, például systemd unit fájlokat, és hibajavítófájlokat (gyakran nem a tényleges kódot kell beszerezni).
2. Ellenőrizze, hogy a `PKGBUILD` szkriptfájl, és a hozzá tartozó fájlok valóban megbízhatók és tényleg nem tartalmaznak semmilyen káros programkódot/káros forráskódot.
3. Futtassa a `makepkg` parancsot abban a könyvtárban, ahol a beszerzett fájlok találhatók. Ez a művelet letölti a szóban forgó, feltelepíteni kívánt szoftver forráskódját, lefordítja binárisan futtatható kódra, és végül szoftvercsomagba becsomagolja az immár számítógép által futtatható bináris programkódot (ezzel létrehött a szoftvercsomagfájl).
4. Futtassa a `pacman -U szoftvercsomagfájl` parancsot a szoftvercsomagfájl számítógépre történő feltelepítése érdekében.

### Előfeltételek

Először győződjön meg arról, hogy a base-devel szoftvercsomag számítógépre történő feltelepítésével valóban minden szükséges segédprogram tényleg fel lett telepítve. Ugyanis, ez a meta szoftvercsomag tartalmazza a make segédprogramot és más, forráskódból történő lefordításhoz szükséges segédprogramot, amelyek függőségként szerepelnek.

Megjegyzés Az AUR szoftvercsomag-tárolóban lévő szoftvercsomagok azt feltételezik, hogy a base-devel szoftvercsomag telepítve van a szoftvercsomaglétrehozási környezetben.

Ezután válasszon egy megfelelő szoftvercsomaglétrehozási könyvtárat a számítógépen. A szoftvercsomaglétrehozási könyvtár egyszerűen egy olyan könyvtár, ahol a szoftvercsomag forráskódból elkészül vagy "build"-elődik, és a számítógépen ez bármely könyvtár lehet. A következő szakaszok példái a `~/builds` könyvtárat használják szoftvercsomaglétrehozási könyvtár gyanánt.

### Szoftvercsomagokat létrehozó fájlok beszerzése

Keresse meg a szoftvercsomagot az AUR szoftvercsomag-tárolóban. A keresést az AUR kezdőlap tetején található keresőmező használatával végezheti meg. A keresési listában a alkalmazás nevére kattintva egy információs oldal nyílik meg a szoftvercsomaggal kapcsolatban. Olvassa át a leírást annak érdekében, hogy megerősítse, tényleg ez a kívánt telepítendő szoftvercsomag. Jegyezze fel, mikor frissítették utoljára a szoftvercsomagot, és olvassa el a hozzászólásokat is.

A szoftvercsomagot létrehozó fájlok beszerzésére több módszer is létezik:

- Klónozza le a szoftvercsomag git szoftvertárolóját, ami a szoftvercsomaghoz tartozó AUR weboldalon a "Package Details" alatt "Git Clone URL"-ként van megjelölve. Ez az ajánlott módszer. Az előnye az, hogy Ön könnyen frissítheti a szoftvercsomagot a `git pull` használatával.

      $ git clone https://aur.archlinux.org/szoftvercsomag_neve.git

- Töltse le a pillanatnyi állapotot (snapshotot), akár a jobb oldali "Package Actions" alatt található "Download snapshot" linkre kattintva az AUR weboldalon, akár terminálban:

      $ curl -L -O https://aur.archlinux.org/cgit/aur.git/snapshot/szoftvercsomag_neve.tar.gz

  Megjegyzés A pillanatnyi állapotnak a fájlja (snapshot fájl) tömörített. Ki kell csomagolni (előnyösen egy AUR szoftvercsomag-létrehozásoknak kijelölt könyvtárban): `tar -xvf szoftvercsomag_neve.tar.gz`

- Használja a GitHub-on az archlinux/aur read-only tükörszervert, ahol minden szoftvercsomag egy fejlesztési ágon található meg. Ajánlott csak egyetlen ágat klónozni (a teljes tárház túl nagy és a teljesítmény alacsony lenne). Ezt az alábbi két módszer egyikével teheti meg:
  - Használja a `git clone --single-branch` parancsot:

        $ git clone --branch szoftvercsomag_neve --single-branch https://github.com/archlinux/aur.git

  - Végezzen részleges klónozást a tárházból (`git clone --depth=1`) és adja hozzá az ágakat szelektíven:

        $ git clone --depth=1 https://github.com/archlinux/aur.git; cd aur
        $ git remote set-branches --add origin szoftvercsomag_neve
        $ git fetch
        $ git switch szoftvercsomag_neve

### Ha szükség van rá, akkor a PGP nyilvános kulcs beszerzése

Ellenőrizze, hogy a `PKGBUILD` szkriptfájl forráskódot definiáló tömbjében szerepel-e olyan aláírásfájl, amelynek kiterjesztése .sig vagy .asc. Ha ez így van, akkor szerezze be a PKGBUILD szkriptfájl validpgpkeys tömbjében felsorolt nyilvános kulcsok egyikét. További információért tekintse meg a makepkg #Szoftvercsomag aláírásának az ellenőrzése című részt.

### Szoftvercsomag létrehozása

Menjen abba a könyvtárba ahol a szoftvercsomag `PKGBUILD` szkriptfájlja megtalálható.

    $ cd szoftvercsomag_neve

Figyelmeztetés Rosszindulatú vagy veszélyes parancsok után kutatva alaposan ellenőrizze le a `PKGBUILD` szkriptfájlt, bármely .install fájlt, valamint a szoftvercsomag git szoftvertárolójában található egyéb fájlokat. Ha Önben bármilyen kétség felmerül, akkor álljon le és ne hozza létre a forráskódból a szoftvercsomagot, hanem helyett kérjen tanácsot a fórumban vagy a levelezőlistán. Korábban már volt rá példa, hogy a felhasználók rosszindulatú kódot találtak a csomagokban[3] [4]. Néhány segédprogram (például a traurAUR és a ks-aur-scannerAUR) rendelkezésre áll a felhasználók számára a PKGBUILD szkriptfájl tartalmának vizsgálatában. Ezek azonban nem helyettesítik a ember által gondosan elvégzett ellenőrzést, és a valódi intelligenciát.

Tekintse meg az összes megadott fájl tartalmát. Például, ha a `PKGBUILD` szkriptfájlt a less lapozóval szeretné megtekinteni, használja a következő parancsot:

    $ less PKGBUILD

Tipp Amennyiben Ön frissíti a szoftvercsomagot, akkor érdemes megnézni a változtatásokat az utolsó commit óta.

- Az utolsó git commit óta történt változtatások megtekintéséhez használhatja a `git show` parancsot.
- Annak érdekében, hogy az utolsó commit óta történt változtatásokat a vimdiff segédprogrammal tudja megtekinteni, futtassa a `git difftool @~..@ --tool=vimdiff` parancsot. A vimdiff előnye, hogy Ön a fájlok teljes tartalmát láthatja, valamint jelzéseket láthat arról ami változott.

Hozza létre a forráskódból a szoftvercsomagot. Miután manuális úton, kézzel ellenőrizte a fájlok tartalmát, futtassa normál felhasználóként a makepkg parancsot. Néhány hasznos kapcsoló:

- `-s`/`--syncdeps` - Még a szoftvercsomag-létrehozás megkezdése előtt automatikusan feloldja és telepíti a szoftvercsomag-függőségeket a pacman segítségével. Ha a létrehozandó szoftvercsomag más olyan szoftvercsomagoktól függ amelyek szintén benne vannak az AUR szoftvercsomag-tárolóban, akkor azokat először manuális úton, kézzel kell feltelepíteni Önnek a számítógépre.
- `-i`/`--install` - Feltelepíti a számítógépre a szoftvercsomagot, amikor az sikeresen létrejött a forráskód lefordításának a művelete során. Ez lehetővé teszi Önnek, hogy kihagyja a következő lépést, amelyet általában manuálisan végeznek el.
- `-r`/`--rmdeps` - Eltávolítja az szoftvercsomag létrehozásához szükséges szoftvercsomag-függőségeket a szoftvercsomag létrehozása után, mivel ezekre a szoftvercsomagokra többé nincs szükség a számítógépen. Ezeket a szoftvercsomag-függőségeket azonban a következő szoftvercsomag-frissítéskor újból fel kell telepíteni a számítógépre.
- `-c`/`--clean` - A szoftvercsomag létrehozása után eltakarítja a szoftvercsomag létrehozása során keletkezett ideiglenes fájlokat, mivel ezekre többé nincs szükség a számítógépen. Ezek a fájlok általában csak a szoftvercsomag létrehozási folyamat hibakeresésekor szükségesek.

Tipp Használja a `git clean -dfx` parancsot az összes, a git által nem követett fájl törlése érdekében, így eltávolítva az összes korábban létrehozott szoftvercsomagfájlt.

### Szoftvercsomag feltelepítése a számítógépre

A szoftvercsomag most már feltelepíthető a számítógépre a pacman segítségével:

    # pacman -U szoftvercsomag_neve-verziója-architektúrája.pkg.tar.zst

Megjegyzés

- Amennyiben Ön a `makepkg.conf` beállításfájlban megváltoztatta a `PKGEXT` értékét, akkor a szoftvercsomagfájl neve kissé eltérhet.
- A fenti példa csupán a szoftvercsomag létrehozási folyamatának rövid összefoglalója. A részletekért erősen ajánlott elolvasni a makepkg és a Arch build system című cikkeket.

Tipp Ön használhatja a `makepkg --packagelist` parancsot annak érdekében, hogy listát kapjon a szoftvercsomagfájlokról, amelyek megszületnek amikor ön végigmegy majd a létrehozási folyamaton. Így a tényleges létrehozási folyamat nélkül már előre tudni fogja, hogy pontosan milyen szoftvercsomagok fognak majd létrejönni.

### Szoftvercsomagok frissítése (Upgrading packages)

A szoftvercsomagot tartalmazó könyvtárban (abban a könyvtárban amely a `PKGBUILD` szkriptfájlt is tartalmazza) Önnek először frissítenie kell a fájlokat és a változtatásokat az alábbi parancs használatával:

    $ git pull

Ezután kövesse a korábbi szoftvercsomaglétrehozási és telepítési utasításokat.

### Szoftvercsomagok frissítése (Updating packages)

Az AUR hivatalosan nem támogatott szoftvercsomag-tárló, így bármely a számítógépre feltelepített szoftvercsomag frissítése egyedül az Ön felelőssége, nem a pacman felelőssége. Ha a hivatalos szoftvercsomag-tárolókban lévő szoftvercsomagok (függvénykönyvtárak) frissülnek, akkor Önnek újból létre kell hoznia az ezekre a függvénykönyvtárakra támaszkodó AUR szoftvercsomagokat. A `checkrebuild` segédprogram és a `rebuild-detector` automatikus műveletindító a rebuild-detector szoftvercsomagból segíthet megtalálni az újbóli létrehozást igénylő szoftvercsomagokat.

## Fiók állapota

### Felfüggesztés

Amikor Ön szoftvercsomag-karbantartóként szerkeszt egy felhasználót, beállítható a Felfüggesztve (Suspended) mező, ami felfüggeszti a célfelhasználót. Amikor egy felhasználó felfüggesztésre kerül, nem tud:

- Bejelentkezni a https://aur.archlinux.org weboldalra.
- Értesítéseket kapni.
- Interakcióba lépni a git felülettel.

### Inaktivitás

Amikor Ön szoftvercsomag-karbantartóként a saját vagy a más felhasználónak a fiókját szerkeszti, beállítható az Inaktív (Inactive) mező. Az inaktív fiókok két okból vannak használva:

- Megjeleníteni a dátumot, amikor valakit inaktívvá jelöltek a fiók weboldalán.
- Létrehozni az aktuális aktív szoftvercsomag-karbantartó számlálást az inaktivitásuk alapján az új javaslatokhoz.

## Visszajelzés

### Szoftvercsomagokkal kapcsolatos megjegyzések

Az AUR webes felület tartalmaz egy megjegyzésfunkciót, amely lehetővé teszi a felhasználók számára, hogy javaslatokat és visszajelzéseket adjanak a `PKGBUILD` közreműködőjének.

Tipp A megjegyzéseknél kerülje a javító fájok vagy `PKGBUILD` fájlok beillesztését: Ezek gyorsan elavulnak, és feleslegesen sok helyet foglalnak. Ehelyett küldje el ezeket a fájlokat e-mailben a karbantartónak, vagy használja a pastebin weboldal beillesztő szolgáltatását.

A Python-Markdown alapvető Markdown szintaxist biztosít a megjegyzések formázásához.

Megjegyzés

- Ez az implementáció időnként különbségeket mutat a hivatalos szintaxis szabályokkal.
- A szoftvercsomag Git tárolójában lévő commit-hash értékek és a Flyspray jegyekre utalások automatikusan linkekké alakulnak.
- A hosszú megjegyzések össze vannak csukva, és igény szerint kibővíthetők.

### Szavazás a szoftvercsomagokra

Minden Arch Linux felhasználó számára az egyik legegyszerűbb tevékenység az AUR szoftvercsomag-tárló böngészése és a kedvenc szoftvercsomagjaikra történő szavazás az online felületen. Minden szoftvercsomag jogosult arra, hogy egy szoftvercsomag-karbantartónak kinevezett felhasználó elfogadja a szoftvercsomagot az extra szoftvercsomag-tárlóba történő felvétel céljából, és a szavazatok száma az egyik szempont ebben a folyamatban. Mindenki érdeke, hogy szavazzon!

Regisztráljon az AUR weboldalon annak érdekében, hogy a szoftvercsomagok böngészése közben elérhető legyen a "Szavazás erre a csomagra" ("Vote for this package") opció. A regisztráció után arra is lehetőség van, hogy Ön a parancssorból is szavazhasson az aur-auto-vote-gitAUR segédprogram segítségével.

Alternatívaként, ha Ön beállította az AUR SSH hitelesítést, akkor közvetlenül a parancssorból is szavazhat az Ön saját SSH kulcsával. Ez azt jelenti, hogy nem lesz szüksége az AUR jelszó mentésére vagy begépelésére.

    $ ssh aur@aur.archlinux.org vote szoftvercsomag_neve

### Szoftvercsomagok megjelölése elavultnak

Először is jelölje meg elavultnak a szoftvercsomagot, megadva az elavultság okait. Lehetőleg a szoftverkiadási bejelentésre mutató linkekkel tegye ezt, vagy az új szoftverkiadás tar archívumfájljára mutasson a link.

Önnek érdemes közvetlenül e-mailben is felvenni a kapcsolatot a szoftvercsomag karbantartójával. Ha a karbantartójából kettő hét után se nem kap választ, akkor benyújthat egy árván hagyott szoftvercsomag kérelmet. Részletekért tekintse meg az AUR submission guidelines#Kérelmek című leírást.

Megjegyzés A VCS szoftvercsomagok nem számítanak elavultnak, amikor a `pkgver` változik. Ezért ne jelölje őket elavultnak, mivel a karbantartó egyszerűen eltávolítja a jelölést és figyelmen kívül hagyja Önt. Az AUR karbantartók nem szabad, hogy pusztán `pkgver` frissítéseket kövessenek el.

## Szoftvercsomaglétrehozási folyamat hibakeresése

1. Szoftvercsomag létrehozása előtt a szoftvercsomagok frissítésével biztosítsa, hogy az Ön szoftvercsomaglétrehozási környezete naprakész legyen.
2. Győződjön meg róla, hogy a base-devel szoftvercsomag fel van telepítve a számítógépre.
3. A `makepkg` paranccsal használja együtt a `-s` opciót annak érdekében, hogy ellenőrizze és telepítse az összes szükséges szoftvercsomag-függőséget a szoftvercsomaglétrehozási folyamat megkezdése előtt.
4. Próbálja ki az alapértelmezett makepkg beállítást.
5. A gyakori problémákkal kapcsolatban tekintse meg a Makepkg#Hibaelhárítás című részt.

Ha problémája adódik egy szoftvercsomag létrehozása során, akkor először olvassa el a szoftvercsomag `PKGBUILD` fájlját és a szoftvercsomag AUR oldalán található hozzászólásokat is tekintse meg.

Előfordulhat, hogy egy `PKGBUILD` szkriptfájl mindenkinél hibásan működik. Amennyiben Ön képtelen egyedül megoldani a hibát, akkor jelentse azt a szoftvercsomag karbantartójának, például úgy, hogy a kapott hibát a szoftvercsomag AUR oldalán a kommentszekcióban közzéteszi. Segítséget kérhet az AUR Issues, Discussion & PKGBUILD Requests fórumon is.

Végül is nem biztos, hogy a probléma oka triviális. A hibákat okozhatják az egyedi `CFLAGS`, `LDFLAGS` és `MAKEFLAGS` beállítások. Az Ön saját rendszerbeállításából adódó problémák elkerülése érdekében hozzon létre szoftvercsomagokat egy tiszta chroot környezeten belül. Ha az szoftvercsomaglétrehozási folyamat még egy tiszta chroot környezetben is meghiúsul, akkor a probléma valószínűleg a `PKGBUILD` szkriptfájlban van.

A namcap segédprogram használatával kapcsolatban tekintse meg a Creating packages#Szoftvercsomag létrehozásának az ellenőrzése című leírást. Ha azt szeretné, hogy egy `PKGBUILD` szkriptfájl áttekintésre kerüljön, akkor küldje el az aur-general levelezőlistára annak érdekében, hogy visszajelzést kapjon a szoftvercsomag-karbantartó felhasználóktól és más AUR-tagoktól, vagy a Creating & Modifying Packages fórumon. Segítséget kérhet az #archlinux-aur IRC csatornán is a Libera Chat hálózaton.

## Szoftvercsomagok beküldése

A felhasználók megoszthatják a `PKGBUILD` szkriptfájljaikat az Arch User Repository segítségével. Részletekért tekintse meg az AUR szoftvercsomag-tárolóba történő szoftvercsomag beküldés irányelvei című oldalt.

## Webes felület lefordítása magyar nyelvre

Az AUR Web Interface lefordításának létrehozásával és karbantartásával kapcsolatban tekintse meg az i18n.md fájlt az AUR forráskódjának a fájában.

## Történet

Kezdetben csak az `ftp://ftp.archlinux.org/incoming` létezett, és az emberek egyszerűen úgy járultak hozzá, hogy feltöltötték a `PKGBUILD` szkriptfájlt, a szükséges kiegészítő fájlokat és magát az elkészült szoftvercsomagot a szerverre. A szoftvercsomag és a hozzá tartozó fájlok ott maradtak, amíg egy "Megbízható felhasználó" (azóta átnevezve Szoftvercsomag-karbantartó felhasználóra) meg nem nézte a programot és el nem fogadta azt.

Ezután születtek meg a Megbízható Felhasználói szoftvercsomag-tárolók. Bizonyos közösségi tagoknak engedélyezett volt, hogy saját szoftvercsomag-tárolókat üzemeltessenek bárki számára. Az AUR ezen az alapon bővült, azzal a céllal, hogy rugalmasabbá és használhatóbbá váljon. Valójában az AUR karbantartóit TU felhasználóknak (Trusted Users) nevezték, amíg át nem tértek a Package Maintainer elnevezésre.

2015.06.08 és 2015.08.08 között az AUR a 3.5.1-es verzióról a 4.0.0-ra váltott, bevezetve a `PKGBUILD` szkriptfájlok közzétételére szolgáló Git tárolók használatát. A meglévő szoftvercsomagokat eltávolították, hacsak a karbantartóik manuálisan nem migrálták őket az új infrastruktúrára.

### Git tárolók az AUR3 szoftvercsomagok számára

Az AUR Archive a GitHub weboldalon minden szoftvercsomaghoz tartalmaz tárolót, amely az AUR 3-ban volt a migráció idején. Alternatívaként létezik az aur3-mirror tároló, amely ugyanezt biztosítja.

## Gyakran ismételt kérdések

### Milyen szoftvercsomagok engedélyezettek az AUR szoftvercsomag-tárolóban?

Az AUR szoftvercsomag-tárolóban található szoftvercsomagok csupán szoftvercsomaglétrehozási szkriptfájlok (build-scriptek), tehát receptek a pacman binárisan futtatható programkódjainak a létrehozásához. A legtöbb esetben minden engedélyezett, a hasznossági és hatókörre vonatkozó irányelvek betartása mellett, amennyiben Ön megfelel a tartalom licencfeltételeinek. Más esetekben, ahol az szerepel, hogy "nem linkelhet" letöltéseket, tehát újraeloszthatatlan tartalmakat, ott csak magát a fájlnevet használhatja forrásként. Ez azt jelenti és követeli meg, hogy a felhasználóknak már rendelkezésre kell állnia a korlátozott forrásnak a build könyvtárban a szoftvercsomag létrehozása előtt. Kétség esetén kérdezzen.

### Hogyan szavazhatok a szoftvercsomagokra az AUR szoftvercsomag-tárolóban?

Tekintse meg a #Szavazás a szoftvercsomagokra című bekezdést ezen az oldalon.

### Ki a szoftvercsomag-karbantartó?

Tekintse meg az Arch terminológia#Szoftvercsomag-karbantartó című leírást.

### Mi a különbség az "Arch User Repository" szoftvercsomag-tároló és az "extra" szoftvercsomag-tároló között?

Az Arch User Repository az a hely, ahol az összes felhasználó által beküldött `PKGBUILD` szkriptfájl tárolva van, és ezeket a szkriptfájlokat manuális úton, tehát kézzel kell létrehozni a makepkg segédprogrammal. Amikor a `PKGBUILD` szkriptfájlok kellő közösségi érdeklődést, és egy szoftvercsomag-karbantartó támogatását kapják, akkor áthelyezésre kerülnek az extra szoftvercsomag-tárolóba (amelyet a szoftvercsomag-karbantartók kezelnek), ahol a bináris kódra lefordított szoftvercsomagok a pacman szoftvercsomag-kezelővel feltelepíthetők a számítógépre.

### Elavult egy bizonyos szoftvercsomag az AUR szoftvercsomag-tárolóban. Ebben az esetben mit tegyek?

Tekintse meg a #Szoftvercsomagok megjelölése elavultnak című leírást.

Addig is megpróbálhatja a szoftvercsomagot saját maga frissíteni a `PKGBUILD` helyben történő szerkesztése által. Néha a frissítések nem igényelnek változtatást a szoftverlétrehozási vagy szoftverbecsomagolási folyamatban. Ebben az esetben elegendő csupán a `pkgver` vagy a `source` tömb frissítése.

### Nem fordul le bináris kódra egy bizonyos AUR szoftvercsomag az AUR szoftvercsomag-tárolóból, amikor a makepkg segédprogramot futtatom. Mit tegyek?

Valószínűleg valami triviális hiányzik. Tekintse meg a #Szoftvercsomaglétrehozási folyamat hibakeresése című leírást.

### HIBA: Egy vagy több PGP aláírás nem ellenőrizhető! Mit tegyek?

Valószínűleg a letöltött fájlok ellenőrzéséhez hiányzik/hiányoznak a szükséges nyilvános kulcs(ok) az Ön személyes kulcstartójából. Részletekért tekintse meg a Makepkg#Szoftvercsomag aláírásának az ellenőrzése című leírást.

### Hogyan hozhatok létre PKGBUILD szkriptfájlt?

Olvassa el az AUR submission guidelines#Benyújtás szabályai című leírást, majd tekintse meg a Szoftvercsomagok létrehozása című oldalt.

### Van egy PKGBUILD szkriptfájlom, amelyet szeretnék beküldeni. Ellenőrizheti-e valaki, hogy vannak-e benne hibák?

Számos csatorna áll rendelkezésre arra, hogy a beküldendő szoftvercsomagok ellenőrizve legyenek. Tekintse meg a #Szoftvercsomaglétrehozási folyamat hibakeresése című bekezdést.

### Hogyan kerülhet be egy PKGBUILD szkriptfájl az extra szoftvercsomag-tárolóba?

Általában legalább 10 szavazat szükséges ahhoz, hogy valami bekerüljön az extra szoftvercsomag-tárolóba. Azonban ha egy szoftvercsomag-karbantartó felhasználó támogatni szeretne egy szoftvercsomagot, akkor az gyakran megtalálható lesz a szoftvercsomag-tárolóban.

A szükséges minimális szavazatszám elérése nem az egyetlen követelmény. Szükség van egy szoftvercsomag-karbantartó felhasználóra is, aki hajlandó karbantartani a szoftvercsomagot. A szoftvercsomag-karbantartó felhasználó nem kötelesek áthelyezni egy szoftvercsomagot az extra szoftvercsomag-tárolóba még akkor sem, amikor annak több ezer szavazata van.

Általában amikor egy nagyon népszerű szoftvercsomag az AUR szoftvercsomag-tárolóban marad, akkor annak a következő az oka:

- Az Arch Linux már rendelkezik a szoftvercsomag egy másik verziójával a szoftvercsomag-tárolókban.
- A szoftvercsomag licence tiltja a továbbterjesztést.
- Segít a felhasználók által beküldött `PKGBUILD` szkriptfájlok lekérésében. Az AUR helper segédprogramok definíció szerint nem támogatottak.

Tekintse meg a Szabályok az extra tárolóba bekerülő csomagokra című léírást.

### Hogyan gyorsíthatom fel az ismétlődő szoftvercsomag létrehozási folyamatokat?

Tekintse meg a Makepkg#Szoftvercsomag létrehozási idejének feljavítása című leírást.

### Mi a különbség a foo és a foo-git csomagok között?

Sok AUR szoftvercsomag "stable" kiadásban és "unstable" fejlesztői verzióban érhető el. A fejlesztői szoftvercsomagok általában olyan végződést viselnek, amely a verziókezelő rendszert jelöli, és nem mindennapi használatra készülnek, de új funkciókat vagy hibajavításokat kínálhatnak. Mivel ezek a szoftvercsomagok csak a legfrissebb elérhető forráskódot töltik le, amikor Ön végrehajtja a `makepkg` parancsot, az AUR szoftvercsomag-tárolóban szereplő `pkgver()` nem tükrözi a felsőbb (upstream) változásokat. Hasonlóképpen, ezek a szoftvercsomagok nem képesek hitelességi ellenőrzőösszeget (checksum) végrehajtani egyetlen VCS forráskód esetén sem.

Tekintse meg a Rendszerkarbantartás#Használjon bevált szoftvercsomagokat című leírást.

### Miért tűnt el egy bizonyos szoftvercsomag az AUR szoftvercsomag-tárolóból?

Elképzelhető, hogy a szoftvercsomagot egy szoftvercsomag-karbantartó személy vette át, és most az extra szoftvercsomag-tárolóban van benne.

A szoftvercsomagok törölhetők, amennyiben nem feleltek meg a benyújtási szabályzatnak. A törlés okáért tekintse meg az aur-requests archívumot.

Megjegyzés A törölt szoftvercsomag git tárolója általában továbbra is elérhető. Részletekért tekintse meg az AUR benyújtási irányelvek#Kérelmek című leírást.

### Hogyan tudhatom meg, hogy a számítógépre feltelepített szoftvercsomagjaim közül eltűnt-e valamelyik az AUR szoftvercsomag-tárolóból?

A legegyszerűbb módszer, hogy ellenőrzi a szoftvercsomag AUR oldalának HTTP állapotkódját:

    $ comm -23 <(pacman -Qqm | sort) <(curl https://aur.archlinux.org/packages.gz | gzip -cd | sort)

### Hogyan szerezhetek be listát az összes AUR szoftvercsomagról?

- https://aur.archlinux.org/packages.gz
- A python3-aurAUR szoftvercsomagból használja a `aurpkglist` parancsot.
- Új AUR metaadat-archívumok

## További olvasnivaló a témában

- AUR Web Interface
- AUR Mailing List

Categories:

- About Arch (Magyar)
- Package development (Magyar)
- Package management (Magyar)

Arch User Repository (Magyar)
Add topic