Wine (Magyar) - ArchWiki

Jump to content

# Wine (Magyar)

From ArchWiki
Fordítás állapota: Ez az oldal az angol Wine című oldal magyar nyelvre lefordított változata. Utolsó fordítás dátuma: 2026.02.18. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- CrossOver (Magyar)
- Wine package guidelines (Magyar)
- Bottles (Magyar)
- Proton (Magyar)
- DOSBox (Magyar)

A Wine egy kompatibilitási réteg, amely képes Microsoft Windows alkalmazásokat futtatni Unix-szerű operációs rendszereken.

A Wine nem használ emulációt, bináris fordítást vagy virtualizációt a működéshez. Ehelyett a Wine a Win32 API egy implementációját biztosítja azoknak az alkalmazásoknak, amelyek igénylik azt. Mivel a Wine Win32 API implementációja természetes módon eltér attól, amit a Microsoft Windows nyújt, az alkalmazások viselkedési, kompatibilitási vagy teljesítménybeli hátrányokat szenvedhetnek, amikor a Wine kompatibilitási réteget használják.

Figyelmeztetés

- A Wine nincs elszigetelve az Ön operációs rendszerétől: Amennyiben Ön a saját felhasználói fiókjával hozzáfér egy fájlhoz vagy erőforráshoz, akkor a Wine kompatibilitási rétegben futó szoftverek szintén hozzáférhetnek a szóban forgó fájlhoz vagy erőforráshoz. A lehetséges óvintézkedésekért tekintse meg a #Wine futtatása külön felhasználói fiók alatt és Security#Alkalmazások belerakása a homokozóba című leírásokat.
- A Wine képes kártevőket is futtatni. Tekintse meg a Wine GYIK-jét a kártevőkkel való kompatibilitással kapcsolatban.

## Telepítés

A Wine telepíthető a wine (fejlesztői kiadás), wine-stableAUR (stabil kiadás) vagy wine-staging (tesztelési kiadás) szoftvercsomag számítógépre történő feltelepítésével. A Wine Staging a Wine hibáinak befoltozott változata, amely hibajavításokat és olyan funkciókat tartalmaz, amelyek még nem kerültek bele a stabil vagy a fejlesztői kiadásba.

Tipp Fontolja meg a wine-gecko és a wine-mono telepítését azokhoz az alkalmazásokhoz, amelyek az Internet Explorer webböngészőre, illetve a .NET keretrendszerre támaszkodnak. Ezek a szoftvercsomagok nem feltétlenül szükségesek, mivel a Wine szükség esetén letölti a megfelelő fájlokat. Ajánlott azonban a pacman szoftvercsomag-kezelővel kezelni őket.

Ha Ön a wine-stableAUR szoftvercsomagot használja, akkor tekintse meg a #32 bites Wine verziók használata című leírást a további követelményekért.

### Opcionális szoftvercsomagok

A Wine számos opcionális szoftvercsomag-függőséggel rendelkezik, amelyekre lehet, hogy nincs szükség az alapvető alkalmazásokhoz, de telepíteni kell őket olyan funkciók biztosításához, mint a hangok, 3D grafika, videolejátszás stb.

#### Hang

Alapértelmezés szerint felmerülhetnek hangproblémák a Wine alkalmazások futtatásakor. Győződjön meg róla, hogy kizárólag egy hangkészülék van kiválasztva a winecfg beállításban.

##### MIDI támogatás

A MIDI meglehetősen népszerű rendszer volt a videójátékok zenéjéhez a 90-es években. Ha Ön régi játékokat próbál ki, akkor nem ritka, hogy a zene alapértelmezés szerint nem szólal meg. A Wine kiváló MIDI támogatással rendelkezik. Először azonban Önnek működésre kell bírnia a gazda rendszeren, ahogyan az a MIDI című cikkben le van írva. Végül pedig Önnek meg kell győződnie arról, hogy a Wine a megfelelő MIDI kimenetet használja, bár alapértelmezés szerint általában nincs szükség további beállításra.

Ahhoz, hogy a MIDI hangsávok lejátszódjanak a játékban, telepítse a Microsoft General MIDI DLS Collection, a DirectSound és a DirectMusic komponenseket a `winetricks gmdls dsound directmusic` használatával, vagy ha a Bottles alkalmazást használja, akkor keresse meg őket a szoftverfüggőség-kezelőben.

#### Egyéb szoftvercsomag-függőségek

Egyes alkalmazások további szoftvercsomagokat igényelhetnek [1].

- A titkosítás támogatása érdekében telepítse a gnutls szoftvercsomagot.
- A joystick és a játékkontroller támogatása érdekében telepítse az sdl2-compat szoftvercsomagot.
- A médialejátszó szoftverek számára telepítse a gst-plugins-base, gst-plugins-good, gst-plugins-bad, gst-plugins-ugly és ffmpeg szoftvercsomagokat.
- Az NTLM hitelesítés érdekében telepítse a samba szoftvercsomagot.

### Prefix környezeten belüli szoftvercsomag-függőségek

A rendszerszoftvercsomag-függőségeken túl sok szoftverhez további betűkészletek és DLL fájlok feltelepítésére is szükség van a Wine prefix környezeten belül [2]. Ön ezeknek a szoftvercsomag-függőségeknek a kielégítéséhez használhatja a Winetricks nevű szoftvert, amely egy kezdetleges "szoftvercsomag-kezelő", ahol minden ige vagy telepít valamit, vagy egy beállítást alkalmaz. A Winetricks használatának kettő módja létezik:

- Parancssorban használva: Futtassa a `winetricks ige_neve` parancsot.
- Grafikus felhasználói felülettel használva: Telepítse a zenity vagy kdialog szoftvercsomagot, majd futtassa a `winetricks` parancsot.

A szoftvercsomag-függőségek közötti ütközések miatt előfordulhat, hogy Ön nem tudja létrehozni a "tökéletes" Windows telepítést, amely mindent futtat [3] [4]. Ehelyett az prefix környezeteket célszerű eldobhatónak tekinteni (kivéve, amikor fontos beállításokat vagy adatokat tartalmaznak), és célszerű külön prefix környezeteket használni az eltérő szoftvercsomag-függőségekkel rendelkező programokhoz. Ön a #WINEPREFIX környezeti változóval szabályozhatja, hogy az igék melyik prefix környezeteken hajtódjanak végre.

A szoftverekhez szükséges igék meghatározása sok próbálkozást és hibát igényelhet. Tekintse meg a Bottles szoftvercsomag-függőséggel kapcsolatos weboldalát néhány gyakoribb szoftvercsomag-függőségért, valamint az alábbi szoftverspecifikus forrásokat is tekintse meg:

- Wine alkalmazásainak az adatbázisa. Hivatalos forrás, de régi, és lehet, hogy más oldalakhoz képest kevésbé van karbantartva.
- Lutris weboldal. Ha egy olyan játékot próbál futtatni, amely ezen az oldalon szerepel, akkor kattintson a legördülő menüre, majd a Telepítési szkript megtekintése (View install script) lehetőségre, hogy lássa, vajon mely Winetricks igéket használja a Lutris.
- Bottles szoftvercsomag-tárolója. Kisebb, de nem csak játékokat tartalmaz.
- ProtonDB. Bár a Proton eltérő kompatibilitással rendelkezik, mint a Wine (és valószínűleg célszerűbb a Proton használata, ha ezen az oldalon van), a felhasználók által megjegyzett igék hasznosak lehetnek.
  - Ön konzultálhat a gyorsan fejlődő protonfixes szoftver forrásával is, amely a proton-ge-custom szoftverrel együtt érkezik, de vegye figyelembe, hogy ez további Proton hibajavítások és GE hibajavítások meglétét feltételezi, amelyek játékokat javítanak.

Amennyiben Ön azt tapasztalja, hogy viszonylag sok időt tölt a prefix környezetek kezelésével a játékokhoz, akkor egyszerűbb lehet egy harmadik féltől származó alkalmazást használni, amely ezt elvégzi Ön helyett.

### Harmadik féltől származó alkalmazások

Ezeknek az alkalmazásoknak saját közösségeik és weboldalaik vannak, és nincsenek támogatva a fő Wine közösség által. További részletekért tekintsem meg a Wine Wiki weboldalt.

- Bottles — Grafikus prefix és futtatókörnyezet-kezelő a Wine számára, GTK alapokon.

  https://usebottles.com/ || bottlesAUR

- CrossOver — A Wine hivatalos fizetős verziója, amely grafikus felületet és átfogóbb végfelhasználói támogatást biztosít.

  https://www.codeweavers.com/crossover || crossoverAUR

- Lutris — Játékindító mindenféle játékhoz, beleértve a Wine játékokat (prefix kezeléssel), és a natív Linux játékokat és emulátorokat.

  https://lutris.net || lutris

- PlayOnLinux — Grafikus prefix kezelő a Wine számára. Szkripteket tartalmaz, amelyek segítenek a szoftverek feltelepítésében és beállításában.

  https://www.playonlinux.com || playonlinuxAUR

- PyWinery — Egyszerű grafikus prefix kezelő a Wine számára.

  https://github.com/ergoithz/pywinery || pywineryAUR

- Q4Wine — Grafikus prefix kezelő a Wine számára. Képes Qt témákat exportálni a Wine beállításába a jobb integráció érdekében.

  https://sourceforge.net/projects/q4wine/ || q4wine-gitAUR

- WINEgui — Felhasználóbarát grafikus felület a Wine számára.

  https://gitlab.melroy.org/melroy/winegui || wineguiAUR,winegui-binAUR

## Beállítás

A Wine beállítása általában a következő szoftverekkel történik:

- control — A Wine implementációja a Windows Vezérlőpult számára, amely a `wine control` parancs futtatásával indítható el.
- regedit — A Wine regisztrációs adatbázis szerkesztő szoftvere, amely a `regedit` parancs futtatásával indítható el. Tekintse meg a Hasznos rendszerleíró kulcsok oldalt.
- winecfg — Egy grafikus felhasználói felülettel rendelkező beállítószoftver a Wine számára, amely a `winecfg` parancs futtatásával indítható el.

A teljes lista megtekintése érdekében látogasson el a Programs weboldalra.

### WINEPREFIX

Alapértelmezés szerint a Wine a beállításfájlokat és a telepített Windows szoftvereket a `~/.wine` könyvtárban tárolja. Ezt a könyvtárat gyakran "Wine prefix" néven vagy "Wine bottle" néven nevezik. Automatikusan létrejön vagy frissül, amikor Ön futtat egy Windows szoftvert, vagy amikor Ön a Wine egyik beépített szoftverét futtatja, például a winecfg nevű szoftvert. A prefix könyvtár tartalmaz egy olyan fa-struktúrát is, amelyet az Ön Windows szoftverei `C:` (a C-meghajtó) néven látnak.

Megjegyzés A Wine prefix környezetek előrefelé nem kompatibilisek. A Wine új verziói szükség esetén automatikusan frissítik a régi prefix környezeteket, ekkor azonban előfordulhat, hogy a felfrissített prefix környezetek a régi Wine verziókkal használhatatlanná válnak. [5]

Ön felül tudja írni a Wine által használt prefix környezetnek a helyét az operációs rendszer `WINEPREFIX` nevű környezeti változójának a segítségével. Ez akkor hasznos, ha Ön külön beállításokat szeretne használni különböző Windows szoftverek számára. Amikor egy szoftver először fut egy új Wine prefix környezetben, akkor a Wine automatikusan létrehoz egy könyvtárat egy üres C-meghajtóval és rendszerleíró adatbázissal.

Amikor Ön futtat például egy szoftvert az `env WINEPREFIX=~/.win-a wine program-a.exe` paranccsal, és egy másikat az `env WINEPREFIX=~/.win-b wine program-b.exe` paranccsal, akkor a két szoftvernek külön C-meghajtója és külön rendszerleíró adatbázisa lesz.

Figyelmeztetés A Wine prefix környezetek nem homokozók! A Wine alatt futó szoftverek továbbra is hozzáférhetnek a rendszer többi részéhez! (például a `Z:` a `/` könyvtárhoz van hozzárendelve, függetlenül a Wine prefix környezettől).

Használhatja a következő parancsot annak érdekében, hogy létre legyen hozva egy alapértelmezett prefix környezet anélkül, hogy Ön futtatna egy Windows szoftvert vagy más grafikus szoftvert:

    $ env WINEPREFIX=~/.customprefix wineboot -u

### Betűtípusok

Ha a Wine alkalmazásokban olvashatatlan vagy hiányzó betűtípusok jelennek meg, akkor lehet, hogy nincsenek a betűtípusok feltelepítve. Annak érdekében, hogy az összes rendszerbetűtípus egyszerűen össze legyen kapcsolva, hogy a Wine számára is elérhetőek legyenek, futtassa a következő parancsot:

    $ cd ${WINEPREFIX:-~/.wine}/drive_c/windows/Fonts && for i in /usr/share/fonts/**/*.{ttf,otf}; do ln -s "$i"; done

A Wine a betűtípusok megjelenítéséhez a FreeType nyílt forráskódú függvénykönyvtárat használja, és a FreeType alapértelmezései néhány kiadás óta megváltoztak. Próbálja meg a következő környezeti változó használatát a Wine szoftverek futtatásakor:

    FREETYPE_PROPERTIES="truetype:interpreter-version=35"

Egy másik lehetőség, hogy telepíti a Microsoft TrueType betűtípusokat a Wine prefix környezeten belül. Ha ez nem segít, akkor próbálja először futtatni a `winetricks corefonts` parancsot, majd végső megoldásként próbálja meg lefuttatni a `winetricks allfonts` parancsot.

Az ilyen szoftverek futtatása után állítsa le az összes Wine szervert, majd futtassa a `winecfg` parancsot. A betűtípusoknak most olvashatónak kell lenniük.

Ha a betűtípusok valamilyen módon elmosódottnak tűnnek, akkor futtassa a következő parancsot a Wine rendszerleíró adatbázis beállításának a módosításához:

    $ wine reg add 'HKEY_CURRENT_USER\Software\Wine\X11 Driver' /v ClientSideWithRender /t REG_SZ /d N

Nagy felbontású kijelzők esetén a dpi értékeket a winecfg szoftverben tudja beállítani.

Tekintse meg a Font configuration#Alkalmazások Fontconfig támogatás nélkül című leírást is.

#### Betűsimítás engedélyezése

A Wine betűtípus-megjelenítés javításának jó módja, ha Ön engedélyezi a cleartype betűsimítást. A "Subpixel smoothing (ClearType) RGB" engedélyezéséhez:

    /tmp/fontsmoothing.reg

    REGEDIT4

    [HKEY_CURRENT_USER\Control Panel\Desktop]
    "FontSmoothing"="2"
    "FontSmoothingOrientation"=dword:00000001
    "FontSmoothingType"=dword:00000002
    "FontSmoothingGamma"=dword:00000578
    EOF

    $ WINE=${WINE:-wine} WINEPREFIX=${WINEPREFIX:-$HOME/.wine} $WINE regedit /tmp/fontsmoothing.reg 2> /dev/null

Ha telepítette a winetricks szoftvercsomagot, akkor van ennek egy egyszerűbb módja is:

    winetricks fontsmooth=rgb

További információért tekintse meg az eredeti választ

### Asztali alkalmazásindító menük

Amikor egy Windows alkalmazástelepítő parancsikont hoz létre, a Wine ehelyett létrehoz egy .desktop fájlt. Ezeknek a fájloknak az alapértelmezett helyei Arch Linux alatt a következők:

- Az asztali parancsikonok a `~/Desktop` könyvtárba kerülnek bele.
- A Start menü parancsikonok a `~/.local/share/applications/wine/Programs/` könyvtárba kerülnek bele.

Megjegyzés A Wine nem támogatja a Windows alkalmazások minden felhasználó számára történő telepítését, ezért nem helyez .desktop fájlokat a `/usr/share/applications` könyvtárba. Részletekért tekintse meg a WineHQ 11112 hibát.
Tipp Ha a menüelemek nem jöttek létre a szoftver telepítése közben, vagy elvesztek, akkor a `wine winemenubuilder` hasznos lehet.

#### Menübejegyzések létrehozása a Wine segédszoftverei számára

Alapértelmezés szerint a Wine feltelepítése nem hoz létre asztali menüket/ikonokat a magához a Wine szoftverhez tartozó szoftverek számára (például a winecfg, winebrowser stb.). A létrehozás elérhető a wine-installerAUR vagy a wine-installer-gitAUR meta szoftvercsomag telepítésével (utóbbinak nincsenek további szoftvercsomag-függőségei), ellenkező esetben ezek az utasítások hozzáadják a bejegyzéseket ezekhez az alkalmazásokhoz.

Először telepítsen egy Windows szoftvert a Wine segítségével annak érdekében, hogy létrehozza az alapmenüt. Miután az alapmenü elkészült, létrehozhatja a következő fájlokat a `~/.local/share/applications/wine/` könyvtárban:

    wine-browsedrive.desktop

    [Desktop Entry]
    Name=C: adathordozó böngészése
    Comment=Az Ön C: adathordozójának a böngészése.
    Exec=wine winebrowser c:
    Terminal=false
    Type=Application
    Icon=folder-wine
    Categories=Wine;

    wine-uninstaller.desktop

    [Desktop Entry]
    Name=Wine szoftverek törlése
    Comment=Windows alkalmazások törlése a Wine számára.
    Exec=wine uninstaller
    Terminal=false
    Type=Application
    Icon=wine-uninstaller
    Categories=Wine;

    wine-winecfg.desktop

    [Desktop Entry]
    Name=Wine beállítása
    Comment=Alkalmazásspecifikus és általános Wine opciók megváltoztatása.
    Exec=winecfg
    Terminal=false
    Icon=wine-winecfg
    Type=Application
    Categories=Wine;

Majd hozza létre a következő fájlt a `~/.config/menus/applications-merged/` könyvtárban:

    wine.menu

    <!DOCTYPE Menu PUBLIC "-//freedesktop//DTD Menu 1.0//EN"
    "http://www.freedesktop.org/standards/menu-spec/menu-1.0.dtd">
    <Menu>
      <Name>Applications</Name>
      <Menu>
        <Name>wine-wine</Name>
        <Directory>wine-wine.directory</Directory>
        <Include>
          <Category>Wine</Category>
        </Include>
      </Menu>
    </Menu>

Ha ezek a beállítások csúnya vagy nem létező ikont eredményeznek, akkor az azt jelenti, hogy az Ön által engedélyezett ikonkészletben nincsenek ikonok ezekhez az alkalmazásindítókhoz. Önnek az ikonbeállításokat ki kell cserélnie arra az ikonra, amelynek meg tudja adni a pontos helyét. Az alkalmazásindító tulajdonságainál az ikonra kattintva ugyanazt az eredményt érheti el. A gnome-colors-icon-themeAUR szoftvercsomag egy nagyszerű ikonkészlet, amely támogatja ezeket a parancsikonokat.

#### Menübejegyzések eltávolítása

A Wine által létrehozott menübejegyzések a `~/.local/share/applications/wine/Programs/` könyvtárban találhatóak. Távolítsa el a szoftver .desktop bejegyzését, hogy eltávolítsa az alkalmazást a menüből.

A Wine szoftverben lévő nem kívánt kiterjesztés-hozzárendelések eltávolítása érdekében hajtsa végre a következő parancsokat: [6]

    $ rm ~/.local/share/mime/packages/x-wine*
    $ rm ~/.local/share/applications/wine-extension*
    $ rm ~/.local/share/icons/hicolor/*/*/application-x-wine-extension*
    $ rm ~/.local/share/mime/application/x-wine-extension*

Időnként Önnek el kell távolítania a `wine-*.menu` fájlokat a `/.config/menus/` könyvtárból, hogy teljesen eltávolítsa a Wine almenü elemeit a KDE környezetben.

### Megjelenés

Egy, az XP operációs rendszerhez hasonló kinézetű téma innen tölthető le. A telepítés érdekében tekintse meg a hivatalos wiki cikket. Végül használja a winecfg parancsot a téma kiválasztásához.

Megjegyzés A fent linkelt téma kizárólag 32 bites prefix környezetekre telepíthető, ahol a prefix verziója Windows XP. Ha 64 bites prefix környezetekre szeretné telepíteni, akkor Önnek érdemes létrehoznia egy ideiglenes 32 bites prefix környezetet, abba telepíteni kell a témát, majd át kell másolni a `Zune` könyvtárat és a `Zune.theme` fájlokat az adott prefix `drive_c/Windows/Resources/Themes` könyvtárából az Ön által használt prefix környezetbe, ugyanebbe a könyvtárba.

A Wine staging felhasználók inkább megpróbálhatják engedélyezni a Enable GTK3 Theming opciót a winecfg Staging szekciójában, annak érdekében, hogy olyan témát használjanak, amely megfelel az aktuális GTK témának.

### Nyomtatás

Ahhoz, hogy az Ön által telepített nyomtatókat (helyi és hálózati) a Wine alkalmazásokkal (például MS Word) használni tudja, telepítse a libcups szoftvercsomagot, indítsa újra a Wine szoftvert (wineboot), majd indítsa el ismét az Ön alkalmazását a Wine szoftveren belül.

### Hálózat

A telepítés után szükség lehet a gnutls szoftvercsomag telepítésére, hogy a TLS kapcsolatokat vagy HTTPS kapcsolatokat használó alkalmazások működjenek.

Az ICMP (ping) használatához a Wine szoftvernek szüksége lehet hálózati hozzáférésre, ahogyan azt a WineHQ FAQ leírja:

    # setcap cap_net_raw+epi /usr/bin/wine-preloader

Ha ezután problémák merülnek fel (például nem kezelt kivétel vagy privilegizált utasítás), akkor távolítsa el a következő módon:

    # setcap -r /usr/bin/wine-preloader

## Használat

Figyelmeztetés Ne futtasson, illetve ne is telepítsen semmilyen Wine alkalmazást root felhasználóként! Tekintse meg a Wine GYIK weboldalt a részletekért.

Az általános információkért tekintse meg a Wine felhasználói kézikönyvet a Wine használatával kapcsolatban.

További információkért tekintse meg a Wine Application Database (AppDB) adatbázist a Wine szoftverben futó konkrét Windows alkalmazásokról.

### Wayland

A Wayland grafikus illesztőprogram engedélyezve van alapértelmezetten, de abban az esetben amikor mindkettő elérhető, akkor az X11 illesztőprogram továbbra is elsőbbséget élvez [7].

Annak érdekében, hogy az ilyen esetben a Wayland illesztőprogram használata legyen kikényszerítve, győződjön meg arról, hogy a `DISPLAY` környezeti változó nincs beállítva:

    $ env -u DISPLAY wine example.exe

A Wayland prefix széles körű használatának kikényszerítése érdekében adjon hozzá egy karakterlánc értéket `Graphics` névvel és `wayland` adattal a `HKEY_CURRENT_USER\Software\Wine\Drivers` regisztrációs adatbázis kulcsában.

### Wine futásának megállítása

Az éppen futásban lévő végrehajtható fájlok, például a `wine` leállítása a Ctrl+Z billentyűkombinációval vagy a `wineconsole` leállítása a Ctrl+C billentyűkombinációval, a háttérben futó folyamatokat hagyhat maga után. Tekintse meg például:

    $ ps -xo pid,cmd
        PID CMD
        297 -bash
        933 /usr/bin/wineserver
        939 C:\windows\system32\services.exe
        942 C:\windows\system32\winedevice.exe
        950 C:\windows\system32\explorer.exe /desktop
        954 C:\windows\system32\winedevice.exe
        965 C:\windows\system32\plugplay.exe
        977 C:\windows\system32\svchost.exe -k LocalServiceNetworkRestricted
        984 C:\windows\system32\rpcss.exe
        997 mbserver.exe
       1017 start.exe /exec
       1019 C:\windows\system32\conhost.exe --unix --width 169 --height 40 --server 0x10
       1021 Z:\home\wineuser\mbserver.exe
       1030 ps -xo pid,cmd

Az összes futó `wine` és `wineconsole` folyamat egyszerre leállítható a wineserver -k parancs használatával. Például:

    $ wineserver -k 15

Ez a parancs `WINEPREFIX`‑függő, ezért egyéni Wine prefix használatakor futtassa a következő parancsot:

    $ WINEPREFIX=~/wine/my-prefix wineserver -k

Egyenértékű parancs a fenti példában szereplő mindkét végrehajtható fájl kulturált befejezésére:

    $ kill 997 1021

### 32‑bites Windows‑alkalmazások

A Wine upstream verziója három módot támogat a 32‑bites Windows‑alkalmazások futtatására 64‑bites rendszeren:

- `WINEARCH=win32` amely a Wine szoftvert 32‑bites Linux‑alkalmazásként futtatja egy 32‑bites prefix környezetben.
- "Régi WoW64", amely a Wine szoftvert 32‑bites Linux‑alkalmazásként futtatja egy 64‑bites prefix környezetben. Ez lehetővé teszi, hogy a 32‑bites és 64‑bites alkalmazások ugyanabban a prefix környezetben együtt létezzenek.
- "Új WoW64", amely a Wine szoftvert 64‑bites Linux‑alkalmazásként futtatja egy 64‑bites prefix környezetben. A 32‑bites Windows‑alkalmazások támogatása thunking révén történik a 64‑bites Wine kódhoz. Ez leginkább a WoW64 Windows alrendszerhez hasonlít.

Fordítói megjegyzés: A "thunking" ( fordítható "hívás-átirányítás", "hívás-átalakítás", "köztes réteg" kifejezésekkel) a Wine szoftver esetében azt jelenti, hogy a Windows API hívásokat át kell alakítani (átirányítani) egy másik környezetbe, például a Linux vagy macOS natív API hívásaira.

A Wine 10.8-2 verziója óta az Arch Linux engedélyezi az új WoW64 módot. A legtöbb 32‑bites Windows‑alkalmazás további lépések nélkül telepíthető és futtatható.

#### 32 bites Wine verziók használata

Amíg az új WoW64 mód a legtöbb alkalmazásnál működni fog, attól még van néhány korlátozása:

- Bármely meglévő 32-bites `WINEPREFIX` többé nem fog működni, és azt újra létre kell hozni 64-bites prefix környezetként. Ezután már a 32-bites alkalmazások telepíthetők bele.
- Az új WoW64 mód ismert korlátozása a csökkent teljesítmény azon 32-bites alkalmazásoknál, amelyek közvetlenül használják az OpenGL alkalmazásprogramozási felületet. (A hibajelentés itt olvasható).
- Néhány 32-bites Windows alkalmazás nem működik megfelelően WoW64 módban (akár Wine, akár Windows alatt).

Kerülőmegoldás gyanánt a wine32AUR egy alternatív wine szoftvercsomag, amely 32-bites wine buildet biztosít. A wine-stableAUR szoftvercsomag jelenleg szintén biztosít 32-bites buildet. Ezek a szoftvercsomagok megkövetelik, hogy a gazda operációs rendszeren telepítve legyenek a 32-bites függvénykönyvtárak, hogy a Wine képes legyen futtatni a 32-bites alkalmazásokat. Néhány gyakori 32-bites függvénykönyvtár az alábbiakban van felsorolva. Amikor Ön más, ezen az oldalon felsorolt függvénykönyvtárakat telepít (például azokat, amelyek az #Egyéb szoftvercsomag-függőségek szakaszban szerepelnek), akkor Önnek a megfelelő `lib32-` szoftvercsomagot is telepítenie kell, amennyiben 32-bites alkalmazást futtat.

##### Grafikus illesztőprogramok

Önnek telepítenie kell a grafikus illesztőprogram 32 bites verzióját.

Jó jel arra, hogy az Ön illesztőprogramjai nem megfelelőek vagy nincsenek helyesen beállítva, ha a Wine a következőt jelenti az Ön terminál ablakában:

    Direct rendering is disabled, most likely your OpenGL drivers have not been installed correctly

    A szöveg magyarul:
    A közvetlen megjelenítés le van tiltva, legvalószínűbb, hogy az Ön OpenGL illesztőprogramjai nincsenek megfelelően telepítve.

Megjegyzés Előfordulhat, hogy Önnek újra kell indítania az Xorg szervert, miután feltelepítette a megfelelő függvénykönyvtárat a számítógépre.

##### Hang

Telepítse a megfelelő szoftvercsomagokat a használni kívánt audio illesztőprogramhoz:

- Az ALSA számára telepítse a lib32-alsa-lib és lib32-alsa-plugins szoftvercsomagokat.
- A PulseAudio számára telepítse a lib32-libpulse szoftvercsomagot.
- A PipeWire számára telepítse a lib32-pipewire szoftvercsomagot, valamint ezek közül valamelyiket:
  - pipewire-pulse vagy lib32-libpulse, hogy a PulseAudio frontendként legyen használva.
  - pipewire-alsa, lib32-alsa-lib, és lib32-alsa-plugins, hogy az ALSA legyen használva frontendként.
- Az OSS számára telepítse a lib32-alsa-ossAUR szoftvercsomagot.

Ha a winecfg továbbra se nem ismeri fel az audio illesztőprogramot (Selected driver: (none)), akkor állítsa be a rendszerleíró adatbázison keresztül. Például a hangeszközökhöz (hanglejátszás és mikrofon) való teljes hozzáférés biztosításához: Nyissa meg a regedit alkalmazást, keresse meg a HKEY_CURRENT_USER > Software > Wine > Drivers kulcsot, és adjon hozzá egy Audio nevű karakterláncot, amelynek értéke `alsa`. Emellett segíthet a prefix újbóli létrehozása is.

##### WINEARCH

Megjegyzés A `WINEARCH` beállítása többé nem működik a wine vagy a wine-staging szoftvercsomagokkal. Kizárólag a wine-stableAUR és a wine32AUR szoftvercsomagokkal működik.

Amennyiben támogatva van, akkor Ön használhatja a `WINEARCH` környezeti változót a `WINEPREFIX` környezeti változóval együtt, hogy külön `win32` és `win64` (régi WoW64) prefix környezeteket hozzon létre:

    $ WINEARCH=win32 WINEPREFIX=~/win32 winecfg
    $ WINEPREFIX=~/win64 winecfg

Ön használhatja a `WINEARCH` környezeti változót más Wine szoftverekkel is kombinálva, például a winetricks alkalmazással (a Steam szoftvert használva példaként):

    WINEARCH=win32 WINEPREFIX=~/.local/share/wineprefixes/steam winetricks steam

Annak érdekében, hogy Ön a meglévő prefix környezetnek lássa az architektúráját, ellenőrizheti a prefix környezet rendszerleíró fájlját. Az alábbi parancs kiolvassa a `~/.wine` prefix rendszerleíró adatbázisát, és az architektúra típusától függően `#arch=win32` vagy `#arch=win64` értéket ad vissza:

    $ grep '#arch' ~/.wine/system.reg

## Tippek és trükkök

### Wineconsole

Gyakran előfordulhat, hogy Önnek .exe' fájlokat kell futtatnia a játékfájlok foltozásához, például egy régi játék szélesvásznú játékmódosításához, és amikor Ön az .exe fájlt normál módon futtatja a Wine szoftveren keresztül, akkor lehet, hogy semmi sem történik. Ebben az esetben Ön megnyithat egy parancssort, és futtathatja a következő parancsot:

    $ wineconsole cmd

Ezután navigáljon a könyvtárba, és futtassa onnan az .exe fájlt.

### Winetricks

A Winetricks egy olyan szkript, amely lehetővé teszi az alapvető követelmények telepítését a Windows programok futtatásához. A telepíthető szoftverkomponensek közé tartozik a DirectX 9.x, az MSXML (amelyet a Microsoft Office 2007 és az Internet Explorer igényel), a Visual Runtime függvénykönyvtárak és még sok más.

Telepítse a winetricks szoftvercsomagot (vagy alternatívaként telepítse a winetricks-gitAUR szoftvercsomagot). Ezután indítsa el a következő parancs kiadásával:

    $ winetricks

A grafikus felület használatához telepítheti a zenity (GTK) vagy a kdialog (Qt) szoftvercsomagot.

### Teljesítmény

#### CSMT

A CSMT egy olyan technológia, amelyet a Wine használ arra, hogy külön szálat alkalmazzon az OpenGL API hívásokhoz, ezzel észrevehetően javítva a teljesítményt. A Wine 3.2 verziójától kezdve a CSMT engedélyezve van alapértelmezetten.

Vegye figyelembe, hogy a CSMT bizonyos alkalmazásoknál valójában ronthatja a teljesítményt. Ha ez a helyzet, akkor tiltsa le az `wine regedit` futtatásával, majd állítsa be a DWORD értéket a HKEY_CURRENT_USER -> Software > Wine > Direct3D > csmt kulcsot 0x00 értékre (letiltva).

További információ:

  Phoronix Fórum megbeszélés a CSMT fejlesztőjével, Stefan Dösingerrel.

#### OpenGL mód kényszerítése a játékokban

Néhány játéknak lehet OpenGL módja, amely esetleg jobban teljesít, mint az alapértelmezett DirectX mód. Bár az OpenGL renderelés engedélyezésének lépései alkalmazásfüggőek, sok játék elfogadja a `-opengl` paramétert.

    $ wine /path/to/3d_game.exe -opengl

Természetesen az alkalmazás dokumentációjában és a Wine AppDB weboldalán Ön találhat alkalmazásspecifikus információkat.

#### DXVK

A DXVK a DirectX 8, 9, 10 és 11 Vulkan feletti implementációja. Teljesítményben és kompatibilitásban a legtöbb játéknál felülmúlja a WineD3D illesztőprogramot. Nem támogatja a DirectX 12 verziót, ehelyett tekintse meg a #VKD3D-Proton című leírást. A DXVK és a VKD3D-Proton egymás mellett telepíthető és telepítendő, hogy minden DirectX verzió támogatott legyen.

A legújabb verzió telepítéséhez használja a #Winetricks segédalkalmazást:

    $ WINEPREFIX=az Ön prefix környezete winetricks dxvk

Megadhatja a telepítendő verziót is. Például, ha egy DXVK verziót szeretne telepíteni enyhébb követelményekkel, akkor használja:

    $ WINEPREFIX=az Ön prefix környezete winetricks dxvk1103

Alternatív megoldásként telepítse a dxvk-mingwAUR vagy a dxvk-binAUR szoftvercsomagot. Ezután futtassa a következő parancsot, hogy aktiválja azt az Ön Wine prefix környezetében (alapértelmezés szerint `~/.wine`):

    $ WINEPREFIX=az Ön wine prefix környezete setup_dxvk install --symlink

A DXVK használata során kettős grafikus beállításnál a Wine a dedikált GPU hardvert részesíti előnyben. Laptopokon energiatakarékosság céljából ez a viselkedésmód felülírható:

    $ VK_DRIVER_FILES=/usr/share/vulkan/icd.d/az Ön illesztőprogramja.json wine executable

#### VKD3D-Proton

A VKD3D-Proton a VKD3D fejlesztési elágazása, amelynek célja a teljes Direct3D 12 API implementációja Vulkan segítségével. A projekt a Protonban történő Direct3D 12 támogatás fejlesztési erőfeszítéseit szolgálja, javítva a teljesítményt és a kompatibilitást a DirectX 12 játékoknál.

Tipp Annak ellenére, hogy a nevében szerepel a Proton, a DLL függvénykönyvtárak tökéletesen működnek a Wine normál verziójával, és együttműködnek a #DXVK fordítóréteggel.

A legújabb verzió feltelepítése érdekében használja a #Winetricks segédalkalmazást:

    $ WINEPREFIX=az Ön prefix környezete winetricks vkd3d

Alternatív megoldásként telepítse a vkd3d-proton-mingwAUR vagy a vkd3d-proton-binAUR szoftvercsomagot. Ezután futtassa a következő parancsot, hogy aktiválja azt az Ön Wine prefix környezetében (alapértelmezés szerint `~/.wine`):

    $ WINEPREFIX=az Ön prefix környezete setup_vkd3d_proton install --symlink

Tipp Kizárólag az AMDGPU felhasználók számára: A Gamescope mikrokompozitorral párosítva a DXVK 2.1 és attól újabb verziói támogatják a HDR10 kijelzőket. Részletekért tekintse meg a HDR monitorok támogatása című cikket.

#### xSync

Néhány játék erősen használja a Windows szinkronizációs objektumokat a több szálon futó feladatok végrehajtásához. A Wine felhasználói térben implementált megoldást nyújt a wineserver szolgáltatásfolyamaton keresztül, de ez általában rontja a teljesítményt CPU-igényes helyzetekben.

Jelenleg 3 alternatív implementáció létezik, amelyek javítják a teljesítményt, de Önnek egyszerre csak egyet szabad használnia:

- ESync – Felhasználói térben implementált, eventfd‑alapú szinkronizáció.
  - Nem része a wine szoftvercsomagnak. Része volt a wine-staging szoftvercsomagnak egészen a 10.15 verzióig [8], de alapértelmezetten nincs engedélyezve.
  - Alapértelmezetten engedélyezve van a Proton környezetben, kivéve ha elérhető az FSync szinkronizáció.
- FSync – Kernelben implementált, Futex2‑alapú szinkronizáció, amelynek teljesítménye várhatóan jobb az ESync szinkronizáció teljesítményénél.
  - Elérhető amennyiben Ön az 5.16 kernelverziót vagy az attól újabb kernelverziót használja.
  - Nem része a wine szoftvercsomagnak: Önnek egy javított verzióra lesz szüksége.
  - Alapértelmezetten engedélyezve van a Proton környezetben.
- NTSync – Kernelben implementált szinkronizáció. Az ESynch teljesítményoptimalizáló funkcióhoz és FSync teljesítményoptimalizáló funkcióhoz képest az NTSync teljesítményoptimalizáló funkció szorosan emulálja a Microsoft Windows NT kernel implementációjának a működését, teljesítménye pedig az FSync szintjén van, vagy annál is simább.
  - Elérhető, amennyiben Ön a 6.14 kernelverziót vagy attól újabb kernelverziót használ.
  - Az NTSync a Wine 10.16 verziójában került kidolgozásra, azonban nem része a Proton környezetnek, mivel a Proton legújabb verziója a Wine 10.0 stabil kiadásán alapul, amelyben az NTSync még nem szerepelt.
  - A Proton‑TKG használható, amennyiben Ön egy NTSync szinkronizációt tartalmazó Proton verziót szeretne.

Megjegyzés A Wine fejlesztőinek nincs tervük az ESync vagy FSync hozzáadására, mivel a Wine 10.16 verziójától kezdve a teljes NTSync verzió bekerült magába a Wine szoftverbe és alapértelmezetten engedélyezve van benne. Az NTSync pontosabban emulálja a működést, mint az ESync vagy FSync. Mindezt teljesítményveszteség nélkül teszi meg, ezért ha Ön a Wine és a Linux kernel legújabb kiadásait használja, akkor nincs ok az ESync vagy FSync használatára.

Az ESync engedélyezéséhez exportálja a következő környezeti változót a Wine futtatása előtt:

    WINEESYNC=1

Illetve FSync esetén, javított Wine használatával:

    WINEFSYNC=1

Az NTSync nem igényel környezeti változó beállítást, hanem automatikusan használatba kerül, mihelyt az `ntsync` kernelmodulfájl betöltődik a számítógép memóriájába. A wine és a wine-staging szoftvercsomagok tartalmaznak egy fájlt a kernelmodulfájl betöltéséhez a rendszerindításkor.

Ha Ön egy egyedi, nem hivatalos Proton verziót vagy Wine verziót használ (például az AUR szoftvercsomag-tárolóból), akkor Ön manuális úton létrehozhatja:

    /etc/modules-load.d/ntsync.conf

    ntsync

MangoHud képes megjeleníteni az ESync, FSync vagy NTSync jelenlétét vagy hiányát a játékokban, amennyiben Ön engedélyezte a winesync jelzését a beállításfájlban.

### Meglévő Wine fájltársítások eltávolítása

Alapértelmezés szerint a Wine számos fájlformátum esetében átveszi az alapértelmezett alkalmazás szerepét. Néhány (például `vbs` vagy `chm`) kifejezetten Windows-specifikus, és megnyitásuk Wine segítségével kényelmes lehet. Azonban más fájlformátumok (például `gif`, `jpeg`, `txt`, `js`) megnyitása a Wine egyszerűsített Internet Explorer szimulációiban és Jegyzettömb szimulációiban zavaró lehet.

A Wine fájltársításai a `~/.local/share/applications/` könyvtárban találhatóak `wine-extension-extension.desktop` fájlok formájában. Törölje azokat a fájlokat, amelyek az Ön által eltávolítani kívánt kiterjesztésekhez tartoznak. Illetve az összes Wine kiterjesztés eltávolítása érdekében futtassa a következő parancsokat:

    $ rm -f ~/.local/share/applications/wine-extension*.desktop
    $ rm -f ~/.local/share/icons/hicolor/*/*/application-x-wine-extension*

Ezután távolítsa el a régi gyorsítótárat:

    $ rm -f ~/.local/share/applications/mimeinfo.cache
    $ rm -f ~/.local/share/mime/packages/x-wine*
    $ rm -f ~/.local/share/mime/application/x-wine-extension*

Végül frissítse a gyorsítótárat:

    $ update-desktop-database ~/.local/share/applications
    $ update-mime-database ~/.local/share/mime/

Kérjük, vegye figyelembe, hogy a Wine továbbra is létrehoz új fájltársításokat, sőt újra is létrehozza ugyanazokat, amennyiben az alkalmazás ismét beállítja a fájltársításokat.

### Wine fájltársítások létrehozásának a megakadályozása

Megjegyzés Ezt minden olyan Wine prefix esetében el kell végezni, amelynél Ön nem kívánja frissíteni a fájltársításokat, hacsak nem dönt úgy, hogy módosítja a `/usr/share/wine/wine.inf` fájlt.

Ez a módszer megakadályozza a fájltársítások létrehozását, ugyanakkor megtartja az XDG .desktop fájlok létrehozását (amelyeket például a menükben láthat).

Ha Ön meg akarja akadályozni, hogy a Wine fájltársításokat hozzon létre a winecfg segítségével, akkor a Desktop Integration fül alatt ki kell venni a jelölést a Manage File Associations négyzetből. Részletekért tekintse meg a Wine GYIK leírást.

Ugyanezt a módosítást a rendszerleíró adatbázisban Ön úgy végezheti el, hogy hozzáadja az `Enable` karakterláncot `N` értékkel az alábbi helyen:

    HKEY_CURRENT_USER\Software\Wine\FileOpenAssociations

Előfordulhat, hogy Önnek először létre kell hoznia a `FileOpenAssociations` kulcsot!

A módosítás elvégzése érdekében parancssorból futtassa a következő parancsot:

    $ wine reg add "HKEY_CURRENT_USER\Software\Wine\FileOpenAssociations" /v Enable /d N

Ha Ön alapértelmezésként szeretné alkalmazni ezt az új Wine prefix környezetekre, akkor szerkessze a `/usr/share/wine/wine.inf` fájlt, és adja hozzá például az alábbi sort a `[Services]` szekció alá:

    HKCU,"Software\Wine\FileOpenAssociations","Enable",2,"N"

Annak érdekében, hogy Ön megakadályozza a szoftvercsomag-frissítést a módosított fájl felülírásában, hozzon létre egy pacman automatikus műveletindító fájlt (hook fájlt), amely automatikusan elvégzi a módosítást:

    /etc/pacman.d/hooks/stop-wine-associations.hook

    [Trigger]
    Operation = Install
    Operation = Upgrade
    Type = Path
    Target = usr/share/wine/wine.inf

    [Action]
    Description = Stopping Wine from hijacking file associations...
    When = PostTransaction
    Exec = /bin/sh -c '/usr/bin/grep -q "HKCU,\"Software\\\Wine\\\FileOpenAssociations\",\"Enable\",2,\"N\"" /usr/share/wine/wine.inf || /usr/bin/sed -i "s/\[Services\]/\[Services\]\nHKCU,\"Software\\\Wine\\\FileOpenAssociations\",\"Enable\",2,\"N\"/g" /usr/share/wine/wine.inf'

További információkért tekintse meg a Pacman#Automatikus műveletindítók című leírást.

### Windows bináris fájlok futtatása közvetlenül a Wine segítségével

A wine szoftvercsomag telepít egy binfmt fájlt, amely lehetővé teszi Önnek, hogy közvetlenül futtasson Windows szoftvereket. Például a `./példaszoftver.exe` úgy indul el, mintha Ön azt írta volna be a parancssorba, hogy: `wine ./példaszoftver.exe`. A szolgáltatás alapértelmezetten indul az operációs rendszer elindulásakor. Amennyiben Ön nem indította újra a számítógépet a Wine telepítése után, akkor az azonnali használat érdekében Önnek el kell indítania a `systemd-binfmt.service` szolgáltatást.

Megjegyzés Győződjön meg róla, hogy a Windows bináris fájl futtatható állapotban van, különben nem lesz képes az elindulásra.

### Kettős kijelző különböző felbontásokkal

A libxinerama szoftvercsomag telepítése megoldhatja a kettős kijelzővel kapcsolatos problémákat a wine használatakor. (Például a jobb szélső vagy legalsó monitoron lévő alkalmazás gombjai és menüi nem kattinthatóak, az alkalmazás felülete azon a területen nem rajzolódik újra, illetve az egérkurzor húzási állapota beragad, miután elhagyja az alkalmazás területét).

### Optikai adathordozó írása

CD adathordozó lemezek vagy DVD adathordozó lemezek írásához be kell tölteni a számítógép memóriájába az `sg` kernelmodulfájlt.

### Optikai adathordozó képfájlok megfelelő csatolása

Néhány alkalmazás ellenőrzi, hogy az adathordozó lemez a meghajtóban van-e. Előfordulhat, hogy csak az adatokat ellenőrzi, ebben az esetben elegendő lehet a megfelelő elérési utat CD-ROM meghajtóként beállítani a winecfg beállítószoftverben. Azonban más alkalmazások nevet és/vagy sorozatszámot keresnek, ilyen esetben a képfájlt ezekkel a speciális tulajdonságokkal kell csatolni.

Néhány virtuális meghajtó (például a fuse-alapú virtuális meghajtók) nem kezelik ezeket a metaadatokat (például az Acetoneiso teszi ezt). A CDemu helyesen fogja kezelni a metaadatokat.

### Játékokban az FPS réteg megjelenítése

A Wine beépített FPS megjelenítőréteget tartalmaz, amely a `WINEDEBUG=fps` környezeti változó beállítása esetén minden grafikus alkalmazásnál működik. Ez a megjelenítőréteg (overlay) a standard kimenetre írja ki a képkockasebességet (az FPS értéket). Az FPS megjeleníthető az ablak tetején az osd_cat segítségével, amely az xosd szoftvercsomag részét képezi. Részletekért tekintse meg a winefps.sh segédszkriptet.

### Wine futtatása külön felhasználói fiók alatt

Figyelmeztetés Ez nem megfelelő sandbox megoldás, és kizárólag az Ön home könyvtárát védi a fájlrendszer jogosultságok használatával. Ha valódi sandbox megoldást szeretne, akkor használjon olyan szoftvereket, mint a firejail vagy a bubblewrap, amelyek nem járnak együtt azzal a hátránnyal, hogy root jogosultságú Xorg szervert igényelnek, illetve hangproblémákat okoznak.

Érdemes lehet a Wine szoftvert egy kifejezetten erre a célra létrehozott felhasználói fiók alatt futtatni, hogy csökkentse az aggodalmakat a Windows alkalmazásoknak a home könyvtárhoz való hozzáférésével kapcsolatban.

Először hozzon létre egy felhasználói fiókot a Wine számára:

    # useradd -m -s /bin/bash wineuser

Most váltson át egy másik TTY virtuális terminálra, és indítsa el az X ablakkezelőt vagy asztali környezetet úgy, ahogyan azt Ön általában tenné, vagy folytassa az olvasást...

Megjegyzés A következő megközelítés kizárólag akkor működik, ha engedélyezi a root felhasználó használatát az Xorg szerver számára. További információért olvassa el az Xorg#Root felhasználó nélküli Xorg című leírást arról, hogy miként kell végrehajtani az `xhost` parancsot az Ön fő felhasználója alatt.

Ezt követően ahhoz, hogy a Wine alkalmazásokat az új felhasználói fiókkal meg tudja nyitni, Önnek hozzá kell adnia az új felhasználót az X szerver jogosultsági listájához:

    $ xhost +SI:localuser:wineuser

Végül Ön a következő paranccsal futtathatja a Wine alkalmazást, amely az `env` paramétert használja a Wine elindításához a várt környezeti változókkal:

    $ sudo -u wineuser env HOME=/home/wineuser USER=wineuser USERNAME=wineuser LOGNAME=wineuser wine argumentumok

Egy shell szkript használatával lehetőség van a Wine segítségével történő Windows alkalmazások automatizált futtatására:

    /usr/local/bin/runaswine

    #!/bin/sh
    xhost +SI:localuser:wineuser
    sudo -u wineuser env HOME=/home/wineuser USER=wineuser USERNAME=wineuser LOGNAME=wineuser wine "$@"

A Wine alkalmazásokat ezután a következő módon lehet elindítani:

    $ runaswine "C:\útvonal\az\alkalmazáshoz.exe"

Annak érdekében, hogy ne kérjen jelszót minden alkalommal, amikor a Wine egy másik felhasználóként fut, a következő bejegyzést lehet hozzáadni a sudoers fájlhoz: `mainuser ALL=(wineuser) NOPASSWD: ALL`. Részletekért tekintse meg a Sudo#Beállítás című leírást.

Ajánlott a `winecfg` szoftvert Wine felhasználóként futtatni, és így a beállításablak "Asztali integráció" részében a wine felhasználó home könyvtárán kívüli összes könyvtárkötést érdemes eltávolítani, hogy a Wine által futtatott szoftverek ne rendelkezzenek olvasási hozzáféréssel a speciális felhasználó home könyvtárán kívüli fájlokhoz.

Ne feledje el, hogy ha a PulseAudio van használatban, akkor a hang valószínűleg nem fog működni az így futtatott Wine szoftverekben. Tekintse meg a PulseAudio/Examples#Több felhasználó engedélyezése egy PulseAudio szolgáltatás megosztására című leírást azzal kapcsolatban, hogy miként lehet engedélyezni, hogy a Wine felhasználó hozzáférjen a fő felhasználó PulseAudio szolgáltatásához.

### Temp könyvtár a tmpfs könyvtárban

A Wine ideiglenes fájljainak fizikai adathordozóra történő írásának a megakadályozásához meghatározható egy alternatív hely, például tmpfs. Távolítsa el a Wine alapértelmezett ideiglenes fájlokhoz használt könyvtárát, és hozzon létre egy szimbolikus linket:

    $ rm -r ~/.wine/drive_c/users/$USER/Temp ~/.wine/drive_c/windows/temp
    $ ln -s /tmp/ ~/.wine/drive_c/users/$USER/Temp
    $ ln -s /tmp/ ~/.wine/drive_c/windows/temp

### Mono/Gecko feltelepülésének a megakadályozása

Ha a Gecko renderelő motor és/vagy a Mono keretrendszer nincs jelen az operációs rendszeren, illetve a Wine prefix környezetben, akkor a Wine felajánlja, hogy letölti őket az internetről. Amennyiben Önnek nincs szüksége a Gecko renderelő motorra és/vagy Mono keretrendszerre, akkor érdemes lehet letiltani ezt a párbeszédablakot a `WINEDLLOVERRIDES` környezeti változó `mscoree=d;mshtml=d` értékre történő beállítása által.

### Wine fájlkötések eltávolítása

Biztonsági okokból hasznos lehet eltávolítani az előre telepített Wine kötéseket, így a Windows alkalmazások nem indíthatóak közvetlenül fájlkezelőből vagy böngészőből (például a Firefox közvetlenül felajánlja az EXE fájlok megnyitását Wine segítségével!). Amennyiben Ön ezt szeretné megtenni, akkor adja hozzá a következő NoExtract sorokat a `/etc/pacman.conf` fájlhoz:

    NoExtract = usr/lib/binfmt.d/wine.conf
    NoExtract = usr/share/applications/wine.desktop

### Wine a saját alkalmazásait állítja be alapértelmezettként

Minden alkalommal, amikor a Wine létrehoz (vagy frissít) egy prefix környezetet, akkor a saját csomagolt alkalmazásait, például a Jegyzettömb alkalmazást és a Winebrowser alkalmazást állítja be alapértelmezett szövegszerkesztőként és webböngészőként.

Ennek a nem kívánatos viselkedésnek a megkerülésére használható ez a környezeti változó:

    $ WINEDLLOVERRIDES=winemenubuilder.exe=d ...

### WineASIO

Amennyiben Önnek professzionális hangtámogatásra van szüksége a Wine alatt, akkor használhatja a wineasioAUR szoftvercsomagot, amely ASIO interfészt biztosít a Wine számára, és ezt követően használhatja a JACK rendszerrel.

A wineasio használatához Önnek hozzá kell adnia önmagát a `realtime` felhasználói csoporthoz.

Ezután Önnek regisztrálnia kell a wineasio függvénykönyvtárat a kívánt Wine prefix környezeten belül. A szükségnek megfelelően regisztrálja a 32 bites és/vagy a 64 bites verziót:

    $ regsvr32 /usr/lib32/wine/i386-windows/wineasio32.dll
    $ wine64 regsvr32 /usr/lib/wine/x86_64-windows/wineasio64.dll

### Explorer.exe elindításának letiltása

Ha Ön egy szöveges módú (Command User Interface) végrehajtható fájlt futtat X nélkül, akkor az indítás során a következő hibák jelenhetnek meg:

    0060:err:winediag:nodrv_CreateWindow Application tried to create a window, but no driver could be loaded.
    0060:err:winediag:nodrv_CreateWindow L"The explorer process failed to start."
    0060:err:systray:initialize_systray Could not create tray window

Ez azért van, mert a `wine` alapértelmezés szerint elindítja az explorer.exe futtatható fájlt. Még a `wineconsole` is elindítja az `explorer.exe /desktop` folyamatot a `ps` kimenete szerint.

Az explorer, beleértve a tálcát is, az alábbi környezeti változó beállításával tiltható le:

    $ WINEDLLOVERRIDES="explorer.exe=d" wine program.exe

A CUI szoftvertől függően Ön a lehető legkisebb memóriahasználattal tudja futtatni, ha letiltja a services.exe folyamatot is:

    $ WINEDLLOVERRIDES="explorer.exe,services.exe=d" wine program.exe

## Hibaelhárítás

Általános tippekért tekintse meg a Wine felhasználói útmutatót és a Wine GYIK weboldalt (különösen annak Hibakeresés szakaszát).

Látogassa meg a Wine AppDB weboldalt is, konkrét, alkalmazásokra vonatkozó tanácsért.

### Telepítéssel kapcsolatos általános problémák

Minden egyes Wine prefix számos tartós állapotot tartalmaz, beleértve a telepített szoftvereket és a rendszerleíró adatbázist. A szoftvertelepítési problémák hibakeresésének első lépése az legyen, hogy Ön vagy létrehoz egy elszigetelt prefix környezetet, vagy törli az alapértelmezett prefix környezetet az `rm -rf ~/.wine` parancs segítségével. Ez utóbbi törölni fogja az összes szoftvert és beállítást, amelyet az alapértelmezett prefix környezethez megadott.

### Hiba a libc.so.6 betöltésekor

Előfordulhat, hogy a Wine futtatásakor a következő hibát kapja:

    $ wine cmd

    /usr/bin/wine: error while loading shared libraries: libc.so.6: cannot create shared object descriptor: Operation not permitted

Ezt a `mmap2` rendszerhívás sikertelensége okozza:

    mmap2(NULL, 8192, PROT_READ|PROT_WRITE, MAP_PRIVATE|MAP_ANONYMOUS, -1, 0) = -1 EPERM (Operation not permitted)

Ez egy ismert hiba a kernelben.

A `vm.mmap_min_addr` sysctl értékének módosítása az alapértelmezett `65536` számértékről úgy tűnik, megoldja a problémát:

    # sysctl -w vm.mmap_min_addr=32768

### Xwayland problémák

Ha Ön az Xwayland alatt használja a Wine szoftvert, akkor a "Virtuális asztal emulálása" opciót aktiválhatja a winecfg segédalkalmazás Grafika fülén, hogy elkerülje a problémákat a következőkkel kapcsolatban:

- Villogás.
- Hibás ablakpozíció.
- Hibás egérkurzor pozíció és hibás kattintások.
- Billentyűzet felismerés.

Ha a Virtuális asztal letiltása után Ön már nem tud egérrel és billentyűzettel interakcióba lépni a winecfg ablakkal, akkor a winecfg segédszoftvert elindíthatja egy Virtuális asztalon, és újra engedélyezheti a következő parancs futtatásával:

    $ wine explorer /desktop=name,800x600 winecfg

Amikor Ön grafikus felhasználói felülettel rendelkező ablakokat indít el (például winecfg) Wayland alatt, és egyetlen ablak sem jelenik meg, miközben a parancssorban ezek a hibák láthatóak:

    $ wine winecfg

    Authorization required, but no authorization protocol specified

    008c:err:winediag:nodrv_CreateWindow Application tried to create a window, but no driver could be loaded.
    008c:err:winediag:nodrv_CreateWindow L"The explorer process failed to start."
    008c:err:systray:initialize_systray Could not create tray window

Megpróbálhatja beállítani a `DISPLAY` változót `:1` értékre:

    $ DISPLAY=:1 wine winecfg

### Billentyűzetbevitel nem működik

Ezt a problémát az okozhatja, hogy az ablakkezelő nem vált fókuszt. A winecfg Grafika fülén tiltsa le az "Engedélyezze az ablakkezelőnek..." opciókat, vagy állítson be ablakos módot a "Virtuális asztal emulálása" beállítással.

- Néhányan azt javasolják, hogy kapcsolja át az összes Ablakbeállítást, kattintson az Alkalmaz gombra, majd állítsa vissza őket. Ha ez nem működik, akkor próbálja meg a fentieket.

Ha a billentyűzet nem működik az alkalmazás fókuszának elvesztése után, akkor próbálja meg szerkeszteni a rendszerleíró adatbázist:

- A `HKEY_CURRENT_USER\Software\Wine\X11 Driver` alatt adjon hozzá egy karakterláncértéket `UseTakeFocus` néven, és állítsa `N` értékre.
- Alternatív megoldásként a winetricks segítségével is beállíthatja az értéket:

      $ winetricks usetakefocus=n

  Valamint használhatja a wine reg parancsot:

      $ wine reg add 'HKEY_CURRENT_USER\Software\Wine\X11 Driver' /t REG_SZ /v UseTakeFocus /d N /f

### Nem ingul el az alkalmazás

Néhány régebbi játék és alkalmazás feltételezi, hogy az aktuális munkakönyvtár megegyezik azzal, amelyben a végrehajtható fájl található. Ezeknek a végrehajtható fájloknak más helyről való indítása megakadályozza a helyes elindulást. Használja a `cd útvonal_ahol_az_exe_fájl_megtalálható` parancsot a Wine meghívása előtt, hogy kizárja ezt a problémát.

### Nem indítja el a játékokat az EA App

Ha az környezeti változó blokkjának a teljes mérete meghaladja a ~32768 karaktert, akkor bármely játék elindításának kísérletekor az EA App egy hibaüzenetet jelenít meg (az üzenet verziótól függően változott: Általában egy általános "Failed to launch game" üzenet, máskor pedig "The game hasn't released yet" jelenik meg).

Ez a probléma magával az alkalmazással van, nem a Wine szoftverrel van a probléma. Az egyetlen megoldás az, ha Ön eltávolítja a nagy környezeti változókat a rendszerből, hogy a teljes méret ne haladja meg a küszöbértéket. Vegye figyelembe, hogy a Wine szándékosan nem importál bizonyos környezeti változókat, ami enyhíti a problémát.[9] Az is lehetséges, hogy megakadályozza bizonyos környezeti változók importálását, amennyiben ugyanazzal a kulccsal rendelkező környezeti változót állít be, amelyet `WINE_HOST_` előtaggal lát el.[10]

## További olvasnivaló a témában

- winehq.org - A Wine hivatalos honlapja.
- Wine Wiki - A Wine Wikipédia weboldala.
- Wine Application Database (AppDB) - Információk az egyes Windows‑alkalmazások futtatásáról (Ismert problémák, értékelések, útmutatók stb., amelyek az adott alkalmazásokhoz igazodnak).
- Wine Forums - Egy remek hely kérdések feltevésére miután Ön átnézte a GYIK weboldalt és az AppDB weboldalt.
- Gentoo:Wine/hu - A Gentoo operációs rendszer Wine leírása.
- Darling - Egy hasonló projekt a MacOS szoftverek számára.
- WineASIO - A WineASIO projekt GitHub weboldala további információkkal.

Categories:

- Emulation (Magyar)
- Gaming (Magyar)

Wine (Magyar)
Add topic