Bottles (Magyar) - ArchWiki

Jump to content

# Bottles (Magyar)

From ArchWiki
Fordítás állapota: Ez az oldal az angol Bottles című oldal magyar nyelvre lefordított változata. Utolsó fordítás dátuma: 2026.02.20. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Wine (Magyar)
- Proton (Magyar)

A Bottles egy grafikus felhasználói felülettel rendelkező Wine prefix kezelő alkalmazás, amelyet Python nyelven írtak a GTK keretrendszer használatával. A Bottles alkalmazás arra használható, hogy vele könnyen létre lehessen hozni Wine prefix környezeteket és könnyen kezelni lehessen azokat. Továbbá, könnyen és automatikusan kezel különféle Wine futtatókörnyezet-kezelőket (runnereket). Natív Windows alkalmazások és natív Windows játékok futtatására használható, amely alkalmazások a legtöbb esetben közel natív teljesítményt nyújtanak, és a hivatalosan támogatott módban az alkalmazások sandboxolását is lehetővé teszi. Mindezért nagyon sok Windows alkalmazás és Windows szoftvercsomag-függőség könnyen és gyorsan telepíthető vele az Arch Linux rendszerre.

A Bottles alkalmazás megkönnyíti az eredetileg Windows rendszerre készült játékok futtatását Linux rendszeren. Ehhez még a Steam kliensalkalmazás feltelepítése se nem szükséges, amennyiben azt a játék nem kívánja. A Bottles alkalmazás Linux gépünkre történő feltelepítése után, valahonnan letöltjük a kívánt játék telepítőjét (például egy ISO telepítőképfájlt, vagy zip, rar fájlokat, pontosan úgy mintha Windows rendszeren lennénk). Ezután a Linux gépünkön a Bottles alkalmazás segítségével létrehozunk egy Wine prefix környezetet (létrehozunk egy "palackot"). A létrehozott környezeten belül (tehát a palackban) feltelepítjük a játékot (pontosan úgy mintha Windows rendszeren lennénk). Ezt követően a Wine prefix környezeten belül (tehát a palackban, de még mindig a Bottles alkalmazás grafikus felületén) elindítjuk a játékot, így végeredményben az Arch Linux számítógépünkön játszunk Windows játékkal.

## Telepítés

Megjegyzés A Bottles alkalmazás fejlesztői nyomatékosan ajánlják, hogy a felhasználók Flatpak segítségével telepítsék a Bottles alkalmazást, mivel ez szolgál a sandboxolásra.

A következő parancs futtatása által a Flatpak segítségével Ön telepítse a Bottles alkalmazást:

    $ flatpak install com.usebottles.bottles

Alternatív megoldásként a Bottles alkalmazás elérhető a bottlesAUR és a bottles-gitAUR szoftvercsomagok formában is.

## Használat

A Bottles alkalmazás részletes dokumentációval rendelkezik. Az első lépések elvégzése érdekében tekintse meg a https://docs.usebottles.com/getting-started/first-run weboldalt.

## További olvasnivaló a témában

- usebottles.com – A projekt honlapja.
- github.com/bottlesdevs/Bottles – A projekt GitHub szoftvercsomag-tárolója.
- docs.usebottles.com – A projekt dokumentációja.

Categories:

- Emulation (Magyar)
- Gaming (Magyar)

Bottles (Magyar)
Add topic